cyanic-selkie/wikianc huggingface dataset:
അഡ്രിയൻ റിച്ച്
ഒരു അമേരിക്കൻ കവയിത്രിയും ഉപന്യാസകയും ഫെമിനിസ്റ്റുമായിരുന്നു അഡ്രിയൻ സെസിലി റിച്ച് (/ ˈædˌriən /; മെയ് 16, 1929 - മാർച്ച് 27, 2012). "ഇരുപതാം നൂറ്റാണ്ടിന്റെ രണ്ടാം പകുതിയിലെ ഏറ്റവും വ്യാപകമായി വായിക്കപ്പെട്ടതും സ്വാധീനമുള്ളതുമായ കവയിത്രികളിൽ ഒരാളായി" റിച്ച് വിശേഷിപ്പിക്കപ്പെട്ടു. സ്ത്രീകളെയും സ്ത്രീസ്വവർഗ്ഗാനുരാഗികളെയും അടിച്ചമർത്തുന്നതിന് എതിരെയുള്ള എഴുത്തിൽ റിച്ച് സ്വീകരിച്ച്, പ്രഭാഷണത്തിന്റെ മുൻനിരയിലേക്ക് കൊണ്ടുവന്നതിന്റെ ബഹുമതി നേടി. ശക്തമായ ഫെമിനിസ്റ്റ് കാഴ്ചയിൽ വിഷയങ്ങൾ അവതരിപ്പിച്ച റിച്ച് സ്ത്രീ സൗഹൃദസംഘങ്ങളെ "ലെസ്ബിയൻ കോണ്ടിനം(Lesbian Continuum)" എന്ന് വിശേഷിപ്പിക്കുകയും ചെയ്തു. ഇത് സ്ത്രീകളുടെ ജീവിതത്തെ സ്വാധീനിക്കുകയും നിറയ്ക്കുകയും ചെയ്യുന്ന ഐക്യദാർഢ്യത്തിന്റെയും സർഗ്ഗാത്മകതയുടെയും ഒരു സ്ത്രീ പ്രതിഭാസമാണ്.
ആദ്യകാല ജീവിതവും വിദ്യാഭ്യാസവും
രണ്ട് സഹോദരിമാരുടെ മൂത്തവളായി മേരിലാൻഡിലെ ബാൾട്ടിമോറിൽ അഡ്രിയാൻ റിച്ച് ജനിച്ചു. അവരുടെ പിതാവ്, പ്രശസ്ത പാത്തോളജിസ്റ്റ് അർനോൾഡ് റൈസ് റിച്ച്, ജോൺസ് ഹോപ്കിൻസ് മെഡിക്കൽ സ്കൂളിലെ പാത്തോളജി ചെയർമാനായിരുന്നു. അമ്മ ഹെലൻ എലിസബത്ത് (ജോൺസ്) റിച്ച് ഒരു കച്ചേരി പിയാനിസ്റ്റും സംഗീതസംവിധായകയുമായിരുന്നു. അവരുടെ പിതാവ് ഒരു യഹൂദ കുടുംബത്തിൽ നിന്നുള്ളയാളായിരുന്നു. അമ്മ ഒരു തെക്കൻ പ്രൊട്ടസ്റ്റന്റുമായിരുന്നു. പെൺകുട്ടികൾ ക്രിസ്ത്യാനികളായി വളർന്നു. അഡ്രിയാൻ റിച്ചിന്റെ ആദ്യകാല കാവ്യാത്മക സ്വാധീനം അവരുടെ പിതാവിൽ നിന്നുണ്ടായതാണ്. അവർ അവളെ വായിക്കാൻ പ്രോത്സാഹിപ്പിക്കുകയും സ്വന്തമായി കവിത എഴുതുകയും ചെയ്തു. സാഹിത്യത്തോടുള്ള അവരുടെ താത്പര്യം അവരുടെ പിതാവിന്റെ ലൈബ്രറിയിൽ നിന്നുണ്ടായതാണ്. അവിടെ നിന്ന് ഇബ്സൻ, അർനോൾഡ്, ബ്ലെയ്ക്ക്, കീറ്റ്സ്, ഡാന്റേ ഗബ്രിയേൽ റോസെറ്റി, ടെന്നിസൺ തുടങ്ങിയ എഴുത്തുകാരുടെ കൃതികൾ അവർ വായിച്ചു.
പിന്നീടുള്ള വർഷങ്ങളിൽ, റിച്ച് റോളണ്ട് പാർക്ക് കൺട്രി സ്കൂളിൽ ചേർന്നു. അത് "നല്ല പഴയ രീതിയിലുള്ള പെൺകുട്ടികളുടെ സ്കൂൾ [അത്] ഞങ്ങൾക്ക് ബുദ്ധിപരമായ വികാരാധീനരായ അവിവാഹിതരായ സ്ത്രീകളുടെ മികച്ച മാതൃകകൾ നൽകി." ഹൈസ്കൂളിൽ നിന്ന് ബിരുദം നേടിയ ശേഷം, റിച്ച് റാഡ്ക്ലിഫ് കോളേജിൽ നിന്ന് കോളേജ് ഡിപ്ലോമ നേടി. അവിടെ അവൾ പ്രാഥമികമായി കവിതയിലും എഴുത്ത് കരകൗശലത്തിലും ശ്രദ്ധ കേന്ദ്രീകരിച്ചു. ഒരു സ്ത്രീ അദ്ധ്യാപകരെയും കണ്ടില്ല. 1951-ൽ, അവരുടെ അവസാന വർഷം കോളേജിൽ റിച്ചിന്റെ ആദ്യ കവിതാസമാഹാരമായ എ ചേഞ്ച് ഓഫ് വേൾഡ്, മുതിർന്ന കവിയായ ഡബ്ല്യു. എച്ച്. ഓഡൻ, യേൽ സീരീസ് ഓഫ് യംഗർ പൊയറ്റ്സ് അവാർഡിനായി തിരഞ്ഞെടുത്തു. അദ്ദേഹം പ്രസിദ്ധീകരിച്ച വാല്യത്തിന് ആമുഖം എഴുതി. അവരുടെ ബിരുദാനന്തര ബിരുദത്തെത്തുടർന്ന്, റിച്ചിന് ഒരു വർഷം ഓക്സ്ഫോർഡിൽ പഠിക്കാൻ ഗഗ്ഗൻഹൈം ഫെലോഷിപ്പ് ലഭിച്ചു. ഫ്ലോറൻസ് സന്ദർശനത്തെത്തുടർന്ന്, ഓക്‌സ്‌ഫോർഡിലേക്ക് മടങ്ങേണ്ടെന്ന് അവൾ തീരുമാനിക്കുകയും യൂറോപ്പിൽ തന്റെ ശേഷിക്കുന്ന സമയം എഴുതുകയും ഇറ്റലിയെ പര്യവേക്ഷണം ചെയ്യുകയും ചെയ്തു.
പുറംകണ്ണികൾ
വർഗ്ഗം:1929-ൽ ജനിച്ചവർ വർഗ്ഗം:2012-ൽ മരിച്ചവർ
അടയാളങ്ങൾ (നോവൽ)
ഡി.സി ബുക്ക്സ് കോട്ടയം പ്രസിദ്ധികരിച്ച സേതുവിൻറെ നോവലാണ് അടയാളങ്ങൾ. സേതു 1942 ൽ എറണാകുളം ജില്ലയിൽ ചേന്ദമംഗലത്തു ജനിച്ചു .സൗത്ത് ഇന്ത്യൻ ബാങ്കിന്റെ ചെയർമാനായിരുന്നു അദ്ദേഹം .നോവൽ,
കഥ എന്നീ വിഭാഗങ്ങളിൽ 32- ഓളം കൃതികൾ രചിച്ചിട്ടുണ്ട് .കഥയ്ക്കും നോവലിനും ഉള്ള കേരള സാഹിത്യ അക്കാദമി പുരസ്കാരം ലഭിച്ച2006 ലെ വയലാർ അവാർഡിന് ഈ കൃതിക് അർഹത ലഭിച്ചു
ഉള്ളടക്കം
അനുദിനം നഗരവൽക്കരണത്തിനു വിധേയമായി കൊണ്ടിരിക്കുന്ന ജീവിത മേഖലയിൽ മനുഷ്യ മനസ്സുകളുടെ ഉത്കണ്ഠയും ആകുലതയും സ്നേഹധമനികൾ അനുഭവിക്കുന്ന വേദനയും ഈ നോവലിൽ വരച്ചു കാട്ടിയിരിക്കുന്നു .ഭൗതിക ലോകത്തിന്റെ ആത്മസംഘർഷങ്ങൾക്ക് നടുവിൽ വ്യക്തിമനസ്സുകൾ സൃഷ്ടികുന്ന വിചിത്രമായ അനുഭവങ്ങൾ അനുവാചക മാസങ്ങളിൽ നവീനമായി അഭിരുചി വിശേഷം സൃഷ്ടിച്ചിരിക്കുന്നു.
കഥാസാരം
സബർവാൾ കുടുംബം'വക കമ്പനിയിലെ സമർത്ഥയായ എച്ച് .ആർ തലവനാണ് പ്രിയംവദ മേനോൻ ,പകരം വെയ്ക്കാൻ ആളില്ലാത്ത ജോലി ചെയ്തും സ്നേഹത്തോടും സന്തോഷത്തോടും കൂടി മകൾ എം.ബി.എ വിദ്യാർത്ഥിയുമായ നീടുവിനോടൊത്ത്കൂടി കുടുംബജീവിതം നയിക്കുകയായിരുന്നു .ജോലിയുടെ ഭാഗമായി ഗോവയിലൊരു പ്രബന്ധം അവതരിപ്പിക്കുകയും ശേഷം താൻ ഗുരുനാഥന് തുല്യമാദരിക്കുന്ന ഡോ റോയ് ചൗധരിയുമായി മാനസികമായി അടുക്കുന്നു. ഈ അടുപ്പം തൻറെ ഒറ്റ മകളായ നീതുവിന് തീരെ രസിക്കുന്നില്ല.നീതുവിന്റെ ധികാരപരവും നിഷേധാത്മകമായും ഉള്ള സമീപനം പ്രിയംവദയുടെ ഓഫീസ് ജീവിതത്തിനും കുടുംബജീവിതത്തിനും ഭംഗം വരുത്തുന്നു .തന്റെ വീട്ടിലെ നിത്യസന്ദർശകരായ തന്റെ മകളെപ്പോലെ സ്നേഹിക്കുന്ന നീതുവിന്റെ കൂട്ടുകാർ വഴി നീതുവിനെ തിരിച്ച് കൊണ്ടുവരാൻ ആ അമ്മ ശ്രമിക്കുന്നു .നീതു ഹരിനാരായണൻ എന്ന കോളേജിലെ ബുദ്ധി ജീവിയുമായി അടുക്കുന്നു .നീതുവിന്റെ കൂടുകാർ ഉപദേശിച്ചെങ്കിലും ഫലമുണ്ടായില്ല .കൂടാതെ തന്റെ അമ്മയെ അവഗണിച്ച് വിദേശത്ത് താമസമുള്ള അച്ഛൻ രഞ്ജിതുമായി നീതു അടുക്കാൻ ശ്രമിക്കുന്നു .ആത്മസംഘർഷത്തിൽപെട്ട പ്രിയംവദ താൻ കാണുന്ന സ്വപ്നങ്ങളിൽ ഗോവയിലെ സെമിനാറിൽ അവതരിപ്പിച്ച കഥാപാത്രങ്ങൾ കടന്നുവരുന്നു .അവർക്ക് നീതി കിട്ടാൻവേണ്ടി പ്രവർത്തിച്ച നിവേദിത എന്ന പേഴ്സണൽ മാനേജറെ പ്രിയംവദ അന്വേഷിച് കണ്ടെത്തുന്നു. രേവതി എന്ന് യഥാർത്ഥ നാമധേയമുള്ള ആ പെൺകുട്ടിയെ കമ്പനിയിൽ തന്റെ ജൂനിയറായി കൊണ്ടുവരുന്നു .രേവതിയും പ്രിയംവദയും ചേർന്ന് കമ്പനിയിൽ വലിയ മാറ്റങ്ങൾ സൃഷ്ടിക്കുന്നു .കമ്പനിയിൽ നിന്ന് ദീർഘകാല അവധിക്കായി പ്രിയംവടാമേനോൻ അപേക്ഷിക്കുന്നു.ഇതിടെയിൽ നീതുവിന് മനം മാറ്റം വരികയും അവരിരുവരും ജന്മനാട്ടിൽ താമസികാനോരുങ്ങുന്നു .ബാക്കി വായനക്കാരുടെ സങ്കല്പത്തിന് വിട്ടുകൊണ്ട് നോവൽ ഇവിടെ അവസാനിക്കുന്നു .നോവലിൽ പല ഭാഗങ്ങളിലും അവതരിപ്പിച്ചിട്ടുള്ള മഴയ്ക്ക് അതീവ ഭംഗിയും വശ്യതയുമുണ്ട്
വിശകലനം
ജീവിതത്തിന്റെ സങ്കീർണ്ണ സമസ്യകൾ ,മനുഷ്യ ബന്ധങ്ങളുടെ പൊരുൾ ,വിള്ളലുകൾ സ്വപ്ന സദൃശ്യമായ ആഖയത്തിലൂടെ അമ്മയുടെയും മക്കളുടെയും ജീവിതത്തിൽ ചിത്രീകരിച്ചിരിക്കുന്നു .അജെയവും സങ്കീർണ്ണവുമായ മനുഷ്യമാനസ്സിനുഭാവിക്കുന്ന പീഡനങ്ങൾക്ക് ലളിതമായ ഉത്തരങ്ങളിലെനുള്ള തിരിച്ചറിവ് വായനക്കാരെ സേതു മനസ്സിലാക്കുന്നു .ഒരു ജന്മാട്ടിലെ മുഴുവൻ സുഖദുഖങ്ങളും കറുപ്പും വെളുപ്പുമായി ശരീരത്തിൽ അടയാളപ്പെടുത്തിയ ഹിമധ്രുവങ്ങലിൽ ഏകാന്ത തപസ്സിനു വിധിക്കപെട്ട പെൻഗ്വിനുകൾ പൂർവ്വജന്മത്തിൽ വിധവകളായിരുന്നുവെന്നും അവരുടെ കുലത്തിൽ പിറന്ന പ്രിയംവദയുടെയും മകൾ നീതുവിന്റെയും കഥ പ്രകൃതിയുമായി ചേർത്ത് അതിമനോഹരമായി അവതരിപ്പിച്ചിരിക്കുന്നു.
അവലംബം
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ വർഗ്ഗം:അവലംബം ഇല്ലാത്ത താളുകൾ വർഗ്ഗം:മലയാളം നോവലുകൾ‎
മെഡിക്കൽ ജേണൽ
ഒരു മെഡിക്കൽ ജേണൽ എന്നത് ഫിസിഷ്യൻമാർക്കും മറ്റ് ആരോഗ്യ വിദഗ്ധർക്കും മെഡിക്കൽ വിവരങ്ങൾ കൈമാറുന്ന പിയർ റിവ്യൂഡ് സയന്റിഫിക് ജേണലാണ്. പല മെഡിക്കൽ സ്പെഷ്യാലിറ്റികളുമായി ബന്ധപ്പെട്ട പഠനങ്ങൾ ഉൾക്കൊള്ളുന്ന ജേണലുകളെ ചിലപ്പോൾ ജനറൽ മെഡിക്കൽ ജേണലുകൾ എന്ന് വിളിക്കുന്നു.
ചരിത്രം
ആദ്യത്തെ മെഡിക്കൽ ജേണലുകൾ ജനറൽ മെഡിക്കൽ ജേണലുകളായിരുന്നു. അവ 18-ാം നൂറ്റാണ്ടിന്റെ അവസാനത്തിൽ സ്ഥാപിതമായി. സ്പെഷ്യാലിറ്റി - വിഭാഗങ്ങൾക്ക് വേണ്ടിയുള്ള മെഡിക്കൽ ജേണലുകൾ ആദ്യമായി അവതരിപ്പിച്ചത് ഇരുപതാം നൂറ്റാണ്ടിന്റെ തുടക്കത്തിലാണ്. യുണൈറ്റഡ് കിംഗ്ഡത്തിൽ പ്രസിദ്ധീകരിച്ച ആദ്യത്തെ മെഡിക്കൽ ജേണൽ മെഡിക്കൽ എസ്സേ ആൻഡ് ഒബ്സർവേഷൻസ് ആയിരുന്നു. ഇത്1731-ൽ സ്ഥാപിതമായതും എഡിൻബർഗിൽ പ്രസിദ്ധീകരിച്ചതുമാണ്. യുണൈറ്റഡ് സ്റ്റേറ്റ്സിൽ ആദ്യമായി പ്രസിദ്ധീകരിച്ച മെഡിക്കൽ ജേണൽ 1797-ൽ സ്ഥാപിതമായ ദി മെഡിക്കൽ റിപ്പോസിറ്ററിയാണ്.
വിമർശനങ്ങൾ
ദ ബിഎംജെ എന്ന ബ്രിട്ടീഷ് മെഡിക്കൽ ജേണലിന്റെ മുൻ എഡിറ്ററായ റിച്ചാർഡ് സ്മിത്ത് ആധുനിക മെഡിക്കൽ ജേർണൽ പ്രസിദ്ധീകരണത്തിന്റെ പല വശങ്ങളെയും വിമർശിച്ചിട്ടുണ്ട്.
അവലംബം
<references group="" responsive="1">
വർഗ്ഗം:മെഡിക്കൽ ജേണലുകൾ
ലൂയിസെ ഡെ ഹെം
ലൂയിസെ ഡെ ഹെ (ജീവിച്ചിരുന്നത് - 1866–1922) ഒരു ബെൽജിയൻ ചിത്രകാരിയായിരുന്നു. അവർ ജനിച്ചുവളർന്നത് ബെൽജിയത്തിലെ വൈപ്രെസിലായിരുന്നു. ലൂയിസെയുടെ സഹോദരിയായ ഹെലനെ വിവാഹം കഴിച്ചിരുന്ന ചിത്രകാരനായ തിയോഡോർ സെറിയസ് (1831-1904) ആണ് ലൂയിസെയുടെ ഉള്ളിലെ കലാപരമായ കഴിവകളെ കണ്ടെടുത്തത്. അക്കാലത്ത് സ്ത്രീകൾ അക്കാദമികളിൽ പഠിക്കുക സാധാരണമല്ലായിരുന്നുവെങ്കിലും അദ്ദേഹം ലൂയിസെയെ അക്കാദമിയിൽ ചേർത്തു പഠിപ്പിക്കുകയും 1885 ൽ അവർ വരച്ച “ഡെ ഒയെസ്റ്റേർസ്” (The Oysters) എന്ന ചിത്രം സ്പായിലെ ഒരു സലൂണിൽ പ്രദർശിപ്പിക്കുകയും ചെയ്തു. ജൂലിസ് ബ്രെട്ടൺ എന്ന ഫ്രഞ്ച് റിയലിസ്റ്റിക് ചിത്രകാരൻ ലൂയിസെയുടെ രചനകൾ കണ്ട് അവരുടെ കഴിവുകൾ തിരിച്ചറിയുകയും ചിത്രരചനയിൽ കൂടുതൽ പഠനം നടത്തുവാൻ പാരീസിലേയക്കു പോകുവാൻ നിർദ്ദേശിക്കുകയും ചെയ്തു.
അവലംബം
വർഗ്ഗം:ബെൽജിയൻ ചിത്രകാരികൾ വർഗ്ഗം:1866-ൽ ജനിച്ചവർ വർഗ്ഗം:1922-ൽ മരിച്ചവർ വർഗ്ഗം:ബെൽജിയൻ ചിത്രകാരന്മാർ
സമതലം
പരന്നതും വിസ്തൃതമായതുമായ ഭൂപ്രകൃതിയാണ് സമതലം(Plane). പൊതുവേ സമതലങ്ങൾ സമുദ്ര നിരപ്പിന്റെ അതേ ഉയരത്തിലാണ് കാണുക എങ്കിലും, പീഠഭൂമി പോലുള്ള പ്രദേശങ്ങളുടെ മുകൾ ഭാഗവും സമതലം ആയിരിക്കും. ലാവാ പ്രവാഹം,ജല പ്രവാഹം, മഞ്ഞു വീഴ്ച, മണ്ണൊലിപ്പ് തുടങ്ങിയ കാരണങ്ങൾ കൊണ്ട് സമതലങ്ങൾ രൂപപ്പെടുന്നു.
നദികൾ നിക്ഷേപിക്കുന്ന എക്കൽ കൊണ്ട് സമ്പന്നമായ സമതലങ്ങൾ കൃഷിക്ക് അനുയോജ്യമായിരിക്കും. അതിനാൽ തന്നെ അവ പുല്ല് വർഗത്തിൽ പെടുന്ന ചെടികൾ വളരുന്നതിനും തദ്വാരാ കന്നുകാലികൾക്ക് മേയുന്നതിനും അനുയോജ്യമായ സ്ഥലമാണു സമതലങ്ങൾ.
വിവിധ തരം സമതലങ്ങൾ
നിക്ഷേപ സമതലങ്ങൾ താഴെ പറയുന്നവയാണ്.
പ്രസിദ്ധമായ എക്കൽ സമതലങ്ങളാണ് സിന്ധു-ഗംഗാ സമതലം,ഗംഗാസമതലം എന്നിവ
പുൽമേടുകളായ സ്റ്റെപ്, തുന്ദ്ര, സാവന്ന, പ്രയറി തുടങ്ങിയവ മനോഹരമായ സമതലങ്ങൾക്ക് ഉദാഹരണങ്ങളാണ്.
അവലംബം
വർഗ്ഗം:സമതലങ്ങൾ
ഡബ്ല്യു. ജി. ഗ്രേസ്
'''വില്ല്യം ഗിൽബർട്ട് "ഡബ്ല്യു.ജി." ഗ്രേസ്''', MRCS, LRCP (18 July 1848 – 23 October 1915)ഇംഗ്ലണ്ടിൽനിന്നുള്ള മുൻ അമച്വർ ക്രിക്കറ്റ് താരവും, ലോകം കണ്ട ഏറ്റവും മികച്ച ക്രിക്കറ്റ് കളിക്കാരിൽ ഒരാളുമാണ്. 1865 മുതൽ 1908 വരെ റെക്കോഡിൻ തുല്യമായ നാല്പത്തിനാല് സീസണുകളിൽ ഫസ്റ്റ്-ക്ലാസ്സ് ക്രിക്കറ്റ് കളിച്ച ഇദ്ദേഹം ഇംഗ്ലണ്ടിന്റെയും, ഗ്ലോസ്റ്റർഷെയറിന്റെയും, മറ്റു പല ടീമുകളുടേയും ക്യാപ്റ്റൻ ആയിരുന്നിട്ടുണ്ട്. ക്രിക്കറ്റ് കളിക്കാരുടെ കുടുംബത്തിൽനിന്നും വന്നിട്ടുള്ള അദ്ദേഹം മൂത്ത സഹോദരന്മാരിലൊരുവനായ ഇ.എം.ഗ്രേസ് ഇളയ സഹോദരനായ ഫ്രെഡ് ഗ്രേസ് എന്നിവരോടൊപ്പം 1880-ൽ ടെസ്റ്റ് ക്രിക്കറ്റ് കളിക്കാനിറങ്ങിയതായിരുന്നു മൂന്നു സഹോദരന്മാർ ഒരുമിച്ച് ആദ്യമായി ഒരു ടെസ്റ്റ് മൽസരത്തിൽ പ്രത്യക്ഷപ്പെട്ടത്. ക്രിക്കറ്റിനു നവീന മുഖഛായ നൽകിയ‌ വലം കൈയൻ ബാറ്റ്സ്മാനും ബൗളറുമായിരുന്നു ഗ്രേസ്. 1879-ൽ ഭിഷ്വഗരൻ ആയ അദ്ദേഹം 440 യാർഡ് ഹർഡിൽസ്, ഫുട്ബോൾ, ഗോൾഫ്, കർലിങ് എന്നീ കായികമൽസരങ്ങളിലും പങ്കെടുത്തിട്ടുണ്ട്. ഫസ്റ്റ് ക്ലാസ്സ് ക്രിക്കറ്റിൽ 100 ശതകങ്ങൾ നേടുന്ന ആദ്യ കളിക്കാരൻ ആണ് ഇംഗ്ലണ്ടിന്റെ ഡബ്ല്യു. ജി. ഗ്രേസ്. 1895 ൽ ആണ് അദ്ദേഹം ആ നാഴികക്കല്ല് പിന്നിട്ടത്, അദ്ദേഹം ആകെ 124 ഫസ്റ്റ് ക്ലാസ്സ് ശതകങ്ങൾ നേടിയിട്ടുണ്ട്.
ഗോശ്രീ പാലങ്ങൾ
കൊച്ചി നഗരത്തിന്റെ പ്രധാന ഭാഗങ്ങളെ കായലുകളുടെ വടക്ക് ഭാഗത്തുള്ള ദ്വീപുകളുമായി ബന്ധിപ്പിക്കുന്ന പാലങ്ങളുടെ ഒരു സംവിധാനമാണ് ഗോശ്രീ പാലങ്ങൾ. ബോൾഗാട്ടി, വല്ലാർപാടം ദ്വീപുകളിലേക്കുള്ള സുപ്രധാന റോഡ് മാർഗ്ഗമാണിത്. കൂടാതെ പടിഞ്ഞാറൻ ദ്വീപായ വൈപ്പിനെ പ്രധാന ഭൂപ്രദേശവുമായി ബന്ധിപ്പിക്കുന്നു. മറൈൻ ഡ്രൈവിന്റെ വടക്കേ അറ്റത്ത് നിന്ന് ഹൈക്കോടതിക്കും പച്ചാളത്തിനും ഇടയിലാണ് പാലങ്ങൾ ആരംഭിക്കുന്നത്. വലത്ത്‌|ലഘുചിത്രം| ഗോശ്രീ ബ്രിഡ്ജ് നമ്പർ 1 - എറണാകുളത്തെ ബോൾഗട്ടി ദ്വീപുമായി ബന്ധിപ്പിക്കുന്നു കേരള സർക്കാർ രൂപീകരിച്ച ഗോശ്രീ ദ്വീപ് വികസന അതോറിറ്റിയാണ് പാലങ്ങൾ നിർമ്മിച്ചത്. കായൽ നികത്തി ഭൂമി വിറ്റ് കിട്ടിയ വരുമാനമാണ് നിർമാണത്തിന് ഉപയോഗിച്ചത്.
2000 ഡിസംബർ 29-നാണ് ശിലാസ്ഥാപനം നടത്തിയത്. എറണാകുളവും ബോൾഗാട്ടിയും തമ്മിലുള്ള ആദ്യ ഭാഗത്തിന്റെ നിർമ്മാണം 2003 ഡിസംബർ 29-ന് ആരംഭിച്ചു. ബോൾഗാട്ടിയും വല്ലാർപാടവും തമ്മിലുള്ള പാലം 2004 ഫെബ്രുവരി 10 ന് തുറന്നു. അവസാന പാലം 2004 മാർച്ച് 17-ന് പൂർത്തിയായി.
കൊച്ചിനഗരത്തിൽ നിന്നും ബോൾഗാട്ടി, വല്ലാർപാടം ദ്വീപുകളിലേക്കുള്ള ഏക റോഡു മാർഗ്ഗമാണ് ഈ പാലങ്ങൾ. ഇന്റർനാഷണൽ കണ്ടെയ്നർ ട്രാൻസ്‌ഷിപ്പ്മെന്റ് ടെർമിനലിന്റെ പ്രവർത്തനം ഈ പാലങ്ങൾ വഴി സാധ്യമാക്കി. നേരത്തെ കടത്തുവള്ള, ജങ്കാർ സേവനങ്ങളെ ആശ്രയിച്ചിരുന്ന വൈപ്പിൻ ദ്വീപിലേക്കും വടക്കുപടിഞ്ഞാറൻ പ്രാന്തപ്രദേശങ്ങളിലേക്കും നേരിട്ടുള്ള റോഡ് ഗതാഗതം ഇതിലൂടെ സാധ്യമായി.
അവലംബം
വർഗ്ഗം:എറണാകുളം ജില്ലയിലെ പാലങ്ങൾ വർഗ്ഗം:എറണാകുളം ജില്ലയിലെ കെട്ടിടങ്ങളും നിർമ്മിതികളും
ക്ലാര ഹിറ്റ്ലർ
ക്ലാര ഹിറ്റ്‌ലർ (née Pölzl; 12 ഓഗസ്റ്റ് 1860 - 21 ഡിസംബർ 1907) അഡോൾഫ് ഹിറ്റ്‌ലറുടെ അമ്മയായിരുന്നു.
കുടുംബ പശ്ചാത്തലം, വിവാഹം
ഓസ്ട്രിയൻ സാമ്രാജ്യത്തിലെ ഓസ്ട്രിയൻ ഗ്രാമത്തിൽ ജനിച്ചു. പിതാവ് ജൊഹാൻ ബാപ്റ്റിസ്റ്റ് പോൾസും അമ്മ ജോഹന്ന ഹീഡ്ലറായിരുന്നു. പഴയ കർഷകരുടെ ഉറവിടത്തിൽ നിന്നാണ് ക്ലാര വരുന്നത്. അവർ കഠിനാദ്ധ്വാനിയും, ഊർജ്ജസ്വലയും, ഭക്തയും, മനസാക്ഷിയുള്ളവളുമായിരുന്നു. കുടുംബ ഡോകടറായ ഡോക്ടർ എഡ്വേർഡ് ബ്ളോച്ചിന്റെ അഭിപ്രായപ്രകാരം ക്ലാര വളരെ മാധുര്യമുളളവളും സുന്ദരിയും ആയിരുന്നു.
1876 -​​ൽ, 16 വയസ്സുള്ള ക്ളാരയെ അന്ന ഗിൽസ്-ഹോറെയുമായുള്ള ആദ്യബന്ധത്തിനു ശേഷം മൂന്നു വർഷം കഴിഞ്ഞ് തന്റെ ബന്ധു അലോയിസ് ഹിറ്റ്ലർ ഒരു വീട്ടു ജോലിക്കായി വാടകയ്ക്കെടുത്തിരുന്നു. അലോയിസ്ന്റെ ജാതീയ പിതാവ് അജ്ഞാതനായിരുന്നെങ്കിലും, മറിയ ഷീക്ലർബർബർ, ജൊഹാൻ ജോർജ് ഹൈഡ്ലറെ വിവാഹം കഴിച്ചതോടെ അലൂയിസ് ഹൈഡെലിൻറെ മകനായി ഔദ്യോഗികമായി നിയമിതനായി. ക്ലാരയുടെ അമ്മ ഹീഡ്ലറിന്റെ അനന്തരവൻ ജോഹന്ന ഹൈഡലർ ആയിരുന്നു. ജോഹന്നൻ ബാപ്റ്റിസ്റ്റ് പോൾസ് എന്ന സ്ത്രീയെ വിവാഹം കഴിച്ചു. ക്ളാരയും അലോയിസും ആദ്യം മാറ്റപ്പെട്ടിരുന്നെങ്കിലും പിന്നീട് ബന്ധുക്കളായി മാറി.
1884 ൽ അലോയിസ്ന്റെ രണ്ടാം ഭാര്യ ഫ്രാൻസിസ്ക മാറ്റ്സൽസ്ബർഗറുടെ മരണശേഷം, ക്ലാരയും അലോയിസും 1885  ജനുവരി ഏഴിന് വിവാഹിതരായി. ഹിറ്റ്ലറുടെ വാടകയ്ക്കെടുത്തിരുന്ന ബ്രൌണോ അം ഇന്നിലെ പോംമെർ ഇന്നിൽ മുകളിലെ നിലയിലെ മുറിയിൽ അതിരാവിലെ  ചെറിയൊരു ചടങ്ങ് നടന്നു. അലോയി ഒരു കസ്റ്റംസ് ഉദ്യോഗസ്ഥനായി ജോലിയിൽ പ്രവേശിച്ചു.
ലക്ഷഗംഗ
ഒരു കുറിയ സങ്കര ഇനം തെങ്ങാണ് ലക്ഷഗംഗ. ടി x ഡി സങ്കരമായാണ് 1987 ഇൽ കേരള കാർഷിക സർവ്വകാലാശാല ഇതിനെ വികസിപ്പിച്ചിരിക്കുന്നത്. ലക്ഷദ്വീപ് ഓർഡിനറി മാതൃവൃക്ഷവും ഗംഗബോണ്ടം പിതൃവൃക്ഷവുമാണ്. പ്രതിവർഷം ശരാശരി 108 നാളികേരം ലഭിക്കും.
നിത്യവഴുതന
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:വള്ളിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വിഭാഗം:പച്ചക്കറികൾ വർഗ്ഗം:ഇപ്പോമിയ
ആരോ (ടെലിവിഷൻ പരമ്പര)
അമേരിക്കയിലെ സി.ഡബ്ലിയു. ഒരു ടെലിവിഷൻ പരമ്പരയാണ് ആരോ. ഡി.സി കോമിക്സിന്റെ സൂപ്പർ ഹീറോ കഥാപാത്രമായ ഗ്രീൻ ആരോയുടെ ഒരു സ്വതന്ത്രമായ ആവിഷ്കാരമാണ് ആരോ.
കഥാ പശ്ചാത്തലം
കോടീശ്വര പുത്രനായ ഒളിവർ ക്വീൻ ചൈനാ കടലിലുണ്ടായ ഒരു ബോട്ടപകടത്തെ തുടർന്ന് ലിയാൻ യൂ എന്ന ഏകാന്ത ദ്വീപിൽ അഞ്ചു വർഷം കഴിച്ചു കൂട്ടുന്നു. അഞ്ചു വർഷത്തിനു ശേഷം രക്ഷപ്പെട്ടെത്തുന്ന ഒളിവർ സ്വന്തം നഗരത്തിലെ കുറ്റകൃത്യങ്ങൾക്കെതിരെ പോരാടാൻ ആരംഭിക്കുന്നു. ആ ദീപിൽ അഞ്ചുവർഷം കൊണ്ട് ഒളിവറിനുണ്ടായ അനുഭവങ്ങളും നഗരത്തിലെ പോരാട്ടങ്ങളുമായി സമാന്തരമായ രണ്ടു കഥകളായാണ് ആരോ വികസിക്കുന്നത്. വളരെ വേഗത്തിൽ കഥ പറഞ്ഞു പോകുന്ന രീതിയാണ് അവലംബിച്ചിട്ടുള്ളത്. അമേരിക്കയിലെ ജനപ്രിയ പരമ്പരകളിലോന്നായ ആരോ ഇപ്പോൾ മൂന്നാം സീസണിൽ എത്തി നിൽകുന്നു.
അവലംബം
വർഗ്ഗം:ടെലിവിഷൻ പരമ്പരകൾ
മിലിന്ദ് വസന്ത് കീർത്തനെ
മുംബൈയിൽ ആദ്യത്തെ കോക്ലിയർ ഇംപ്ലാന്റ് ശസ്ത്രക്രിയ നടത്തിയതായി റിപ്പോർട്ട് ചെയ്യപ്പെട്ട ഇന്ത്യൻ ഓട്ടോറിനോളറിംഗോളജിസ്റ്റാണ് മിലിന്ദ് വസന്ത് കീർത്തനെ. വൈദ്യശാസ്ത്രരംഗത്തെ സമഗ്ര സംഭാവനകളെ പരിഗണിച്ച് 2014-ൽ ഇന്ത്യാ ഗവൺമെന്റ് അദ്ദേഹത്തെ നാലാമത്തെ പരമോന്നത സിവിലിയൻ അവാർഡായ പത്മശ്രീ ബഹുമതി നൽകി ആദരിച്ചു.
ജീവചരിത്രം
2005 -ൽ ഇന്ത്യ സർക്കാരിൽ നിന്ന് ബി.സി. റോയ് അവാർഡ് അദ്ദേഹത്തിനു ലഭിച്ചു,  കൂടാതെ മെഡിക്കൽ സയൻസ് നാഷണൽ അക്കാദമിയുടെ ഒരു തെരഞ്ഞെടുക്കപ്പെട്ട ഫെലോയും ആണെന്നതു കൂടാതെ പല പ്രധാനസ്ഥാനങ്ങളും അദ്ദേഹം വഹിക്കുന്നുണ്ട്. സൈനസ് എൻ‌ഡോസ്കോപ്പിക് സൊസൈറ്റി ഓഫ് ഇന്ത്യയുടെ സ്ഥാപക പ്രസിഡന്റും ഇന്ത്യൻ സൊസൈറ്റി ഓഫ് ഓട്ടോളജിയുടെയും ഇന്ത്യൻ സൊസൈറ്റി ഓഫ് ലാറിഞ്ചോളജിയുടെയും സ്ഥാപകരിലൊരാളാണ്. അസോസിയേഷൻ ഓഫ് ഓട്ടോളറിംഗോളജിസ്റ്റ്സ് ഓഫ് ഇന്ത്യയുടെ അംഗവും മുൻ പ്രസിഡന്റുമാണ്. ഇന്ത്യയിൽ നിന്ന് സ്വീഡനിലെ ബാരാനി സൊസൈറ്റിയിലേക്ക് തിരഞ്ഞെടുക്കപ്പെട്ട ആദ്യത്തെ വ്യക്തിയാണ് കീർത്തനെ (1983). കൂടാതെ ന്യൂറോളജിക്കൽ ആൻഡ് ഇക്വിലിബ്രിയോമെട്രിക് സൊസൈറ്റി ഓഫ് ഇന്ത്യ, 4-ജി ഫോർഷ്ചുംഗ്, ജർമ്മനി, അമേരിക്കൻ റൈനോളജിക് സൊസൈറ്റി എന്നിവയിൽ അംഗത്വമുണ്ട്. ന്യൂറോട്ടോളജിക്കൽ ആൻഡ് ഇക്വിലിബ്രിയോമെട്രിക് സൊസൈറ്റി ഇന്റർനാഷണൽ, ഇന്റർനാഷണൽ ടിന്നിടസ് ജേണൽ, ഐ.എസ്.ആർ.എൻ ഒട്ടോളറിംഗോളജി, ആർക്കൈവ്സ് ഫോർ സെൻസോളജി ആൻഡ് ന്യൂറോടോളജി ഇൻ സയൻസ് ആൻഡ് പ്രാക്ടീസ് (എ.എസ്.എൻ) ന്റെ എഡിറ്റോറിയൽ ബോർഡിലും അദ്ദേഹമുണ്ട്.
കീർത്തനെ സാമൂഹിക പ്രവർത്തനങ്ങളിൽ സജീവമാണെന്ന് റിപ്പോർട്ടുചെയ്യുന്നു, കൂടാതെ നിരവധി ലേഖനങ്ങൾ, അവയിൽ 50 ലധികം, കൂടാതെ ഓട്ടോളജി, ന്യൂറോളജി, എൻഡോസ്കോപ്പിക് സൈനസ് സർജറി എന്നിവയെക്കുറിച്ചുള്ള പുസ്തകങ്ങളും ഉണ്ട്.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ശസ്ത്രക്രിയാവിദഗ്ദ്ധർ വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ
രാജാ രവി വർമ്മ കോളേജ് ഓഫ് ഫൈൻ ആർട്സ്, മാവേലിക്കര
അവലംബം
വർഗ്ഗം:ആലപ്പുഴ ജില്ലയിലെ കലാലയങ്ങൾ
മല നച്ചെലി
പ്രധാനമായി കൂർഗിലെ മുളംകാടുകളിൽ കണ്ടുവരുന്ന ഒരുതരം നച്ചെലിയാണ് മല നച്ചെലി (Suncus niger).
ശ്രീ ചൊവ്വ മഹാശിവക്ഷേത്രം
കണ്ണൂർ ജില്ലയിലെ പ്രധാനപ്പെട്ട ക്ഷേത്രങ്ങളിലൊന്നാണ് ശ്രീ ചൊവ്വ മഹാ ശിവക്ഷേത്രം. കണ്ണൂർ പട്ടണത്തിൽ നിന്നും തെക്ക് ഭാഗത്തായി കണ്ണൂർ-കോഴിക്കോട് റൂട്ടിൽ, ദേശീയപാത 66 കടന്നു പോകുന്ന മേലെചൊവ്വ എന്ന പ്രദേശത്താണ് ഈ ക്ഷേത്രം സ്ഥിതിചെയ്യുന്നത്. പ്രധാന ദേവത പാർവ്വതീസമേതനായ ശിവൻ ആണെങ്കിലും വിഷ്ണു, മഹാദേവി തുടങ്ങിയ ദേവതകൾക്കും തുല്യ പ്രാധാന്യമുണ്ട്.
ഐതിഹ്യം
ദ്വാപര യുഗത്തിൽ കണ്വമഹർഷി പ്രതിഷ്ഠ നടത്തിയതാണ് ഈ ക്ഷേത്രം. കണ്വമഹർഷിയിൽ നിന്നാണ് കണ്ണൂരിന് പ്രസ്തുത നാമം വരാൻ കാരണം എന്നൊരു വിശ്വാസവുമുണ്ട്. കടലായി ശ്രീകൃഷ്ണനുമായി ബന്ധപ്പെട്ട്, ശ്രീകൃഷ്ണൻ=കണ്ണൻ,കണ്ണൻറെ ഊര്,ഊര്=നാട് എന്ന അർത്ഥത്തിൽ കണ്ണൂര് എന്ന നാമം വന്നു എന്നും പറയുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ
റെവല്യൂഷണറി സോഷ്യലിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്)
മുൻകാല തൊഴിൽ മന്ത്രിയായിരുന്ന ബാബു ദിവാകരൻ 2005-ൽ രൂപം കൊടുത്ത കക്ഷിയാണ് റെവല്യൂഷണറി സോഷ്യലിസ്റ്റ് പാർട്ടി ഓഫ് ഇൻഡ്യ (മാർക്സിസ്റ്റ്). ദിവാകരൻ റെവല്യൂഷനറി സോഷ്യലിസ്റ്റ് പാർട്ടി ഓഫ് കേരള (ബോൾഷെവിക്) എന്ന കക്ഷിയിൽ നിന്ന് വിഘടിച്ചാണ് പുതിയ കക്ഷിയുണ്ടാക്കിയത്. ആർ.എസ്.പി. (ബി) ജനറൽ സെക്രട്ടറി എ.വി. താമരാക്ഷൻ ഐക്യജനാധിപത്യ മുന്നണി വിടാനു‌‌ള്ള തീരുമാനമെടുത്തതാണ് വിഘടനത്തിനുള്ള കാരണം. 2008-ൽ ഈ കക്ഷി സമാജ്‌വാദി പാർട്ടിയുമായി (എസ്.പി.) ലയിക്കുകയുണ്ടായി.
പിന്നീട് ബാബു ദിവാകരൻ ആർ.എസ്.പി (എം) കക്ഷി പുനരുജ്ജീവിപ്പിക്കാൻ ശ്രമിച്ചുവെങ്കിലും അവസാനം കോൺഗ്രസ്സിൽ ചേരാനുള്ള തീരുമാനമെടുത്തു
2014 ൽ എൽ.ഡി.എഫിൽ
2014 ൽ ലോക്സഭാ തെരഞ്ഞെടുപ്പിനോടനുബന്ധിച്ച് കോൺഗ്രസ് വിട്ട് ആർ.എസ്.പി. (എം) പുനരുജ്ജീവിപ്പിച്ച് ഇടതുപക്ഷവുമായി സഹകരിക്കാൻ തീരുമാനിച്ചു. ബാബു ദിവാകരനെ കെ.പി.സി.സിയുടെ 105 അംഗ നിർവാഹകസമിതിയിൽ ക്ഷണിതാവാക്കിയെങ്കിലും ആർ.എസ്.പി. (എം) യിൽ ഉണ്ടായിരുന്ന ഒരു പ്രവർത്തകനെയും ഉൾക്കൊള്ളാൻ കോൺഗ്രസ് തയ്യാറായില്ല. തങ്ങൾക്ക് നൽകിയ ഉറപ്പുകൾ കോൺഗ്രസ് പാലിച്ചില്ലെന്ന് ബാബു ദിവാകരൻ പത്രസമ്മേളനത്തിൽ ആരോപിച്ചിരുന്നു.
മാസപ്പടി മാത്തുപ്പിള്ള
ടി ആൻഡ് എസ് കമ്പൈൻസിന്റെ ബാനറിൽ സി.കെ. ഷെറീഫ് നിർമിച്ച മലയാളചലച്ചിത്രമാണ് മാസപ്പടി മാതുപിള്ള. മഹിമാ റിലീസ് വിതരണം ചെയ്ത ഈ ചിത്രം 1973 മാർച്ച് 09-ന് പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1973-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:വയലാറിന്റെ ഗാനങ്ങൾ
ഗുംലാ ബാജൻ
ലഘുചിത്രം|267x267ബിന്ദു| കാഠ്മണ്ഡു ദർബാർ സ്ക്വയറിലെ കൻസകർ ഗുൻല ബജൻ കളിക്കാർ. ലഘുചിത്രം|200x200ബിന്ദു| ആശാൻ ഗുൻല ബജൻ കളിക്കാർ ലഘുചിത്രം|200x200ബിന്ദു| തെബഹ ഗുൻല ബജൻ കളിക്കാർ നേപ്പാളിലെ നെവാർ ബുദ്ധമതക്കാർ ആലപിക്കുന്ന ഭക്തി സംഗീതമാണ് ഗുംലാ ബാജൻ ( गुंला बाजं ). നേപ്പാൾ സാംബത് കലണ്ടറിലെ പത്താമത്തെ മാസത്തിന്റെ പേര് "ഗുൻല" എന്നാണ് അറിയപ്പെടുന്നത്. ഇത് ഗ്രിഗോറിയൻ കലണ്ടറിലെ ഓഗസ്റ്റ് മാസവുമായി യോജിക്കുന്നു. "ബജൻ" എന്നാൽ "സംഗീതം", "സംഗീതമാലപിക്കുന്ന സംഘം" എന്നെല്ലാമാണ് അർത്ഥമാക്കുന്നത്.
ഗുൻല നേവ ബുദ്ധമതക്കാർക്ക് വിശുദ്ധ മാസമാണ് അവർ ഈ സമയത്ത് തിരുവെഴുത്തുകൾ പാരായണം ചെയ്യുകയും ഭക്തിഗാനങ്ങൾ ആലപിക്കുകയും അതോടൊപ്പം വിവിധ ആരാധനാലയങ്ങൾ സന്ദർശിക്കുകയും ചെയ്യുന്നു. ബുദ്ധഭഗവാന്റെ കാലത്ത് സന്യാസിമാർ ഒരിടത്ത് താമസിച്ച് ധർമ്മം പഠിപ്പിച്ചിരുന്ന കാലം മുതൽക്ക് മഴക്കാലത്താണ് ഈ പുണ്യമാസം ആചരിക്കുന്നത്. പുണ്യമാസത്തിലെ പ്രധാന ദിവസങ്ങൾ ബഹിദ്യ സ്വഹ്‌വാനെഗു, നിസാല ചവാനെഗു എന്നിവയാണ്. ബഹിദ്യ സ്വഹ്‌വാനെഗു ദിവസം ഗുംലാ സംഗീതം ആലപിക്കുന്ന ഭക്തന്മാർ പവിത്ര നടുമുറ്റങ്ങൾ സന്ദർശിച്ച് ബഹിദ്യയുടെ (ദീപാങ്കര ബുദ്ധന്റെ) പ്രതിമകളും ഉത്സവത്തിനായി പ്രദർശിപ്പിച്ചിരിക്കുന്ന പൗഭ പെയിന്റിംഗുകളും ദർശിക്കുന്നു. രണ്ടാമത്തെ പ്രധാന ദിവസമായ നിസാല ചവാനെഗുവിൽ സ്വയംഭൂവിന് വഴിപാടുകൾ അർപ്പിക്കുകയും സമീപസ്ഥലങ്ങളിൽ സംഗീത കച്ചേരികൾ നടത്തുകയും ചെയ്യുന്നു.
പ്രകടനങ്ങൾ
ഒരു പ്രദേശത്തെയോ ജാതിയെയോ അടിസ്ഥാനമാക്കിയുള്ള സംഘങ്ങൾ ഗുൻല ബാജൻ പ്രകടനങ്ങൾ സംഘടിപ്പിക്കുന്നു. അവർ ഈ സമയത്ത് സംഗീത പാഠങ്ങൾ, മതപരമായ ഉത്സവങ്ങൾ, സ്തുതിഗീത ആലാപന സെഷനുകൾ, വിരുന്നുകൾ എന്നിവ നടത്തുന്നു. കാഠ്മണ്ഡുവിലെ സ്വയംഭൂവിലും മറ്റ് ബുദ്ധക്ഷേത്രങ്ങളിലും ഈ സമയത്ത് വഴിപാടുകൾ അർപ്പിക്കുകയും സമീപസ്ഥലങ്ങളിൽ ഗുംലാ സംഗീത കച്ചേരികൾ നടത്തുകയും ചെയ്യുന്നു. നേപ്പാൾ സംബത്തിന്റെ പുതുവത്സര ദിനത്തിൽ ഗൺല സംഗീത ബാൻഡുകളും തെരുവുകളിലൂടെ ഘോഷയാത്രകൾ നയിക്കുന്നു.
സംഗീതം
ഗുൻല സംഗീതത്തിന്റെ ആരംഭം, ദേവതകൾക്ക് ഒരു ചെറിയ വന്ദനമായ ദ്യഹ് ലയേഗുവിൽ നിന്നാണ്. ഘോഷയാത്രയിൽ പോകുമ്പോഴും ഒരു ദേവാലയത്തിന് ചുറ്റും പോകുമ്പോഴും ഒരു പാലം കടക്കുമ്പോഴും സംഗീതജ്ഞർ പ്രത്യേക സംഗീത ശകലങ്ങൾ വായിക്കുന്നു. ഇവ ലവന്ത, ച്വോ, ഗ്രഹ, അസ്തർ, പാലിമ, പാർതാൽ എന്നീ പേരുകളിൽ അറിയപ്പെടുന്നു.
ക്ഷേത്ര ചത്വരങ്ങളിലും വിശുദ്ധ മുറ്റങ്ങളിലും സംഗീതജ്ഞർ വൃത്താകൃതിയിൽ നിന്ന് അവതരിപ്പിക്കുന്ന ഒരു സംഗീത ശകലമാണ് ഗ്വാര. ഇതിന് ഏകദേശം 15 മുതൽ 20 മിനിറ്റ് വരെ സമയ ദൈർഘ്യമുണ്ട്. അന്നപൂർണ ഗ്വാര, സ്വേത്കാലി ഗ്വാര, സംഗിൻ ഗ്വാര എന്നിവയാണ് ഇവയിൽ ഏറ്റവും ജനപ്രിയമായവ.
ഉപകരണങ്ങൾ
ഗുൺല സംഗീതത്തിലെ പ്രധാന ഉപകരണമായ "ധാ" (धा:) എന്നറിയപ്പെടുന്ന ഇരട്ട-വശങ്ങളുള്ള ഡ്രം, 2,000 വർഷമായി കാഠ്മണ്ഡു താഴ്‌വരയിൽ വായിച്ചിരുന്നുവെന്ന് വിശ്വസിക്കപ്പെടുന്നു. കുറിയ വടികൊണ്ട് ഇതിന്റെ ഇടതുവശത്തും കൈകൊണ്ട് വലതുവശത്തും താളമിടുന്നു.
രാഗം വായിക്കാൻ കാഹളവും ക്ലാരിനെറ്റും ഉപയോഗിക്കുന്നു. യഥാർത്ഥത്തിൽ, "mwahali" (म्वाहालि), "basuri" (बासुरि) എന്നീ പേരുകളിൽ അറിയപ്പെട്ടിരുന്ന പ്രാദേശിക വാദ്യോപകരണങ്ങളാണ് പ്രധാനമായി ഉപയോഗിച്ചിരുന്നത്. അവ ഇപ്പോൾ പാശ്ചാത്യ ഉപകരണങ്ങൾക്ക് വഴിമാറിയിരിക്കുന്നു.
"താ" (ता:) "ഭൂസ്യ" (भुस्या:) എന്നിവയാണ് ഉപയോഗിക്കുന്ന മറ്റ് ഉപകരണങ്ങൾ. "നായ്ഖിൻ" (नायखिं) എന്ന ചെറിയ ചെണ്ടയും "ഛുസ്യ" (छुस्या:) എന്ന കൈത്താളങ്ങളും ഉപയോഗിക്കാറുണ്ട്. "പയെന്ത" (पंयता:) എന്നറിയപ്പെടുന്ന നീണ്ട കാഹളവും ഉപയോഗിക്കുന്നു.
അവലംബം
വർഗ്ഗം:ബുദ്ധ ആഘോഷങ്ങൾ
സ്ത്രീകൾ വൈദ്യശാസ്ത്രരംഗത്ത്
ലഘുചിത്രം|313x313ബിന്ദു|[[ഈജിപ്തിലെ ആരോഗ്യം|ഈജിപ്തിലെ ഒരു ആശുപത്രിയിലെ മേശപ്പുറത്ത് ഒരു വനിതാ ഡോക്ടർ. മെഡിക്കൽ പ്രൊഫഷനുകളിൽ പൂർണ്ണമായി പങ്കെടുക്കുന്നതിൽ സ്ത്രീകൾ ഇപ്പോഴും വെല്ലുവിളികൾ നേരിടുന്നുണ്ടെങ്കിലും, ലോകമെമ്പാടുമുള്ള സ്ത്രീകൾക്ക് കൂടുതൽ അംഗീകാരവും വൈദ്യശാസ്ത്രത്തിൽ ഉൾപ്പെടുത്തലും ലഭിക്കുന്നു.]] വൈദ്യശാസ്ത്രത്തിൽ, പ്രത്യേകിച്ച് ശസ്ത്രക്രിയാ മേഖലകളിലും ഫിസിഷ്യൻമാരായും സ്ത്രീകളുടെ സാന്നിധ്യം ചരിത്രത്തിന്റെ ആദ്യകാലങ്ങളിൽ കണ്ടെത്തിയിട്ടുണ്ട്. വംശം, സാമൂഹിക സാമ്പത്തിക നില, ഭൂമിശാസ്ത്രം എന്നിവ പ്രകാരം വ്യത്യാസമുള്ള ഒക്യുപ്പൻസി നിരക്കുകളുള്ള പുരുഷന്മാരുമായി താരതമ്യപ്പെടുത്തുമ്പോൾ സ്ത്രീകൾക്ക് ചരിത്രപരമായി മെഡിക്കൽ മേഖലകളിൽ പങ്കാളിത്തം കുറവാണ്.
പുരാതന വൈദ്യശാസ്ത്രം
വൈദ്യശാസ്ത്രരംഗത്ത് സ്ത്രീകളുടെ ഇടപെടൽ പല ആദ്യകാല നാഗരികതകളിലും രേഖപ്പെടുത്തിയിട്ടുണ്ട്. പഴയ ഈജിപ്ത് രാജ്യത്തിലെ ഒരു ഈജിപ്ഷ്യൻ പെസെഷെറ്റ്, "വനിതാ വൈദ്യന്മാരുടെ ലേഡി ഓവർസിയർ" എന്ന് ഒരു ലിഖിതത്തിൽ വിവരിച്ചിരിക്കുനന്ന, ശാസ്ത്ര ചരിത്രത്തിൽ പേരെടുത്ത ആദ്യകാല വനിതയാണ്. 2050 ബിസിയിൽ മെസൊപ്പൊട്ടേമിയയിൽ ജീവിച്ചിരുന്ന ഉബാർട്ടം എന്ന സ്ത്രീ നിരവധി വൈദ്യന്മാരുടെ കുടുംബത്തിൽ നിന്നാണ് വന്നത്. ട്രോജൻ യുദ്ധത്തിന് മുമ്പ് പുരാതന ഗ്രീസിലെ ഒരു രോഗശാന്തിക്കാരനായി ഹോമർ ഉദ്ധരിച്ചത് സ്ത്രീ വൈദ്യനായ അഗമീഡിനെയാണ്. ബിസി നാലാം നൂറ്റാണ്ടിൽ ഏഥൻസിൽ നിയമപരമായി പ്രാക്ടീസ് ചെയ്ത ആദ്യത്തെ വനിതാ ഫിസിഷ്യനായിരുന്നു അഗ്നോഡിസ് ആയിരുന്നു. മെട്രോഡോറ ഒരു ഫിസിഷ്യനും, ആദ്യത്തെ വനിതാ മെഡിക്കൽ എഴുത്തുകാരിയായി പൊതുവെ കണക്കാക്കപ്പെടുന്ന സ്ത്രീയുമാണ്. അവളുടെ പുസ്തകം, ഓൺ ദി ഡിസീസസ് ആൻഡ് ക്യൂർസ് ഓഫ് വിമൻ, ഒരു സ്ത്രീ എഴുതിയ ഏറ്റവും പഴയ മെഡിക്കൽ പുസ്തകമാണ്, മറ്റ് പല വനിതാ ഡോക്ടർമാരും ഇത് പരാമർശിച്ചു. തന്റെ രചനകളിൽ ഭൂരിഭാഗവും ഹിപ്പോക്രാറ്റസിന്റെ പ്രത്യയശാസ്ത്രങ്ങളിലേക്കാണ് അവൾ കടപ്പാട് കൊടുത്തത്.
പരാക്രമബാഹു ഒന്നാമൻ
1153 മുതൽ 1186 വരെ പൊളന്നരുവയിലെ രാജാവായിരുന്നു പരാക്രമബാഹു ഒന്നാമൻ (സിംഹള: മഹാ පරාക്രമബാഹു, സി. 1123-1186), അല്ലെങ്കിൽ മഹാനായ പരാക്രമബാഹു. തന്റെ തലസ്ഥാനത്തിന്റെ വിപുലീകരണത്തിനും സൗന്ദര്യവൽക്കരണത്തിനും അദ്ദേഹം മേൽനോട്ടം വഹിച്ചു. അദ്ദേഹം വിപുലമായ ജലസേചന സംവിധാനങ്ങൾ നിർമ്മിച്ചു. രാജ്യത്തിന്റെ സൈന്യത്തെ പുനഃസംഘടിപ്പിച്ചു. ബുദ്ധമത ആചാരങ്ങൾ പരിഷ്കരിച്ചു. കലകളെ പ്രോത്സാഹിപ്പിച്ചു. ദക്ഷിണേന്ത്യയിലും ബർമ്മയിലും സൈനിക പ്രചാരണങ്ങൾ നടത്തി. മഴയിൽ നിന്ന് ലഭിക്കുന്ന അല്പം വെള്ളം പോലും മനുഷ്യന് ഉപയോഗപ്രദമാകാതെ തന്നെ സമുദ്രത്തിലേക്ക് ഒഴുകില്ല. എന്നത് അദ്ദേഹത്തിന്റെ ഏറ്റവും പ്രശസ്തമായ വാക്യങ്ങളാണ്.
1140 ൽ, പരക്രമാബാഹു അമ്മാവനായ കിറ്റി ശ്രീ മേഘ ദക്ഷിണദേസ രാജകുമാരന്റെ മരണത്തെത്തുടർന്ന് ദക്ഷിണദേസ സിംഹാസനസ്ഥനായി. അടുത്ത ദശകത്തിൽ, ദക്ഷിണദേസ അടിസ്ഥാന സൗകര്യവും സൈനികവും മെച്ചപ്പെടുത്തി. നീണ്ടുനിൽക്കുന്ന ആഭ്യന്തരയുദ്ധത്തെത്തുടർന്ന് ഏകദേശം 1153 വരെ മുഴുവൻ ദ്വീപിലും അദ്ദേഹം അധികാരം നേടി. 1186-ൽ മരണം വരെ ഈ സ്ഥാനത്ത് അദ്ദേഹം തുടർന്നു. ദക്ഷിണേന്ത്യ, മിഡിൽ ഈസ്റ്റിലെ ചൈന, അങ്കോർ, രാജ്യങ്ങൾ എന്നിവരുമായി വ്യാപാര ബന്ധം പുലർത്തി. ദ്വീപിൽ, മത സ്മാരകങ്ങൾ, ആശുപത്രികൾ, സാമൂഹ്യക്ഷേമ യൂണിറ്റുകൾ, കനാലുകൾ, പരാക്രമസമുദ്ര പോലുള്ള വലിയ ജലസംഭരണികൾ എന്നിവ അദ്ദേഹം സമർപ്പിച്ചു.
ആദ്യകാലം
പ്രധാന ലേഖനം: അനുരാധപുര രാജ്യം രാജ രാജ ചോളൻ ആക്രമണം ചോളന്മാർ ശ്രീലങ്കൻ ദ്വീപിനെ അലങ്കോലപ്പെടുത്തുകയും ആഭ്യന്തര കലഹത്തിലൂടെ ദ്വീപിന്റെ പകുതിയും കീഴടക്കുകയും ചെയ്തു. അദ്ദേഹത്തിന്റെ പിൻഗാമികളായപ്പോൾ ഈ ദ്വീപ് ഏകദേശം ചോള നിയന്ത്രണത്തിലായിരുന്നില്ല. വിജയബാഹു Iന്റെ വാഴ്ചക്കാലത്ത് (1070-1100) ഈ പ്രദേശങ്ങൾ ചോള നിയന്ത്രണത്തിലായി. വിജയബാഹു I ചോള ആക്രമണകാരികളെ ദ്വീപിൽ നിന്ന് പുറത്തിറക്കിയപ്പോൾ, അനുരാധപുരയേക്കാൾ പോളൂൺനാരുവയിൽ തലസ്ഥാനം തുടർന്നു. വിക്രമാഭാബാഹു I (1111-1132) ന്റെ ഭരണത്തിലൂടെ ദ്വീപിനെ രാജരാറ്റ രാജ്യം, ദക്ഷിണദേസ, റുഹുന രാജ്യം എന്നീ മൂന്ന് രാജ്യങ്ങളായി വിഭജിക്കപ്പെട്ടു. വിജയബാഹു ഒരു തമിഴ് പാണ്ഡ്യൻ രാജകുമാരനുമായി സഹോദരി മിത്തയെ വിവാഹം കഴിച്ചു കൊടുത്തിരുന്നു. പാണ്ഡ്യൻ രാജകുമാരൻ മനഭാരനയുടെ പിതാവും മനഭാരന പരക്രമബാഹുവിന്റെ പിതാവായിരുന്നു. ദക്ഷിണദേസയിലെ ("ദക്ഷിണദേശം") രാജാവായ മാനാഭരന അദ്ദേഹത്തിന്റെ സഹോദരന്മാർ റുഹുനയിലെ സംയുക്ത രാജാക്കന്മാർ ആയ ശ്രീ വല്ലഭ, കിറ്റി ശ്രീ മേഘ എന്നിവർ കിരീടത്തിന് ശക്തമായ എതിരാളികളായിരുന്നു. മൂന്ന് പേരും വിജയബാഹുവിന്റെ സഹോദരിയുടെ പിൻഗാമികളായിരുന്നു. അങ്ങനെ സിംഹാസനത്തിന് ശക്തമായ അവകാശവാദം ഉണ്ടായിരുന്നു. അവർ റോയൽ രാജവംശത്തിന്റെ ആര്യ ശാഖയായ കുലവംസ ആണെന്ന് പരാമർശിക്കുന്നു. വിക്രമാഭാബാഹു I കലിംഗ ശാഖയിലുള്ളതാണ്.
ജനനം
പരാക്രമബാഹുവിന്റെ ജനനസമയത്ത് ദക്ഷിണധസ ഗവർണർ മാനാഭരദയ്ക്ക് മിത്ത, ഫബാവതി എന്നീ പുത്രിമാരുണ്ടായിരുന്നു(ഒരു പുത്രന്മാരും ഇല്ല). അദ്ദേഹം പറഞ്ഞു:"we from the pure race of the moon, ... yet we three have been defeated by Vikrama Bahu ... and yet, there seem not any likelyhood of coming to us a son who would wipe off this stain."
പാരീസ് സെന്റ് ജെർമെയ്ൻ എഫ്.സി.
ലഘുചിത്രം|193x193ബിന്ദു|പാരീസ് സെന്റ് ജെർമെയ്ൻ എഫ്.സി.യുടെ ലോഗോ. പാരീസ് സെന്റ് ജെർമെയ്ൻ അല്ലെങ്കിൽ പി.എസ്.ജി. എന്നറിയപ്പെടുന്ന പാരീസ് ആസ്ഥാനമായുള്ള ഒരു ഫ്രഞ്ച് പ്രൊഫഷണൽ ഫുട്ബോൾ ക്ലബ്ബാണ് പാരീസ് സെന്റ് ജെർമെയ്ൻ ഫുട്ബോൾ ക്ലബ്. 1970-ൽ സ്ഥാപിതമായ അവർ ഫ്രഞ്ച് ഫുട്‌ബോളിന്റെ മുൻനിര ഡിവിഷനായ ലീഗ് 1-ൽ മത്സരിക്കുന്നു. ഫ്രാൻസിന്റെ ഏറ്റവും വിജയകരമായ ക്ലബ് എന്ന നിലയിൽ പത്ത് ലീഗ് കിരീടങ്ങളും ഒരു പ്രധാന യൂറോപ്യൻ ട്രോഫിയും ഉൾപ്പെടെ 40-ലധികം ഔദ്യോഗിക ബഹുമതികൾ അവർ നേടിയിട്ടുണ്ട്. പാർക്ക് ഡെസ് പ്രിൻസസ് ആണ് അവരുടെ ഹോം സ്റ്റേഡിയം. പാരീസ് എഫ്‌സിയുടെയും സ്റ്റേഡ് സെന്റ് ജെർമെയ്‌ന്റെയും ലയനത്തെത്തുടർന്ന് 1970-ലാണ് പാരീസിയൻസ് സ്ഥാപിതമായത്.
1982-ൽ പി.എസ്.ജി അവരുടെ ആദ്യത്തെ പ്രധാന ബഹുമതിയായ ഫ്രഞ്ച് കപ്പും 1986-ൽ അവരുടെ ആദ്യ ഡിവിഷൻ 1 കിരീടവും നേടി. പി.എസ്.ജി ഫ്രാൻസിലെ ഏറ്റവും ജനപ്രിയമായ ഫുട്ബോൾ ക്ലബ്ബും ലോകത്തിലെ ഏറ്റവും വ്യാപകമായി പിന്തുണയ്ക്കുന്ന ടീമുകളിലൊന്നുമാണ്. അവരുടെ ഹോം കിറ്റ് ജേഴ്സിയിലെ നിറങ്ങൾ ചുവപ്പ്, നീല, വെള്ള എന്നിവയാണ്. അവരുടെ ചിഹ്നത്തിൽ ഈഫൽ ടവറും ഒരു ഫ്ലൂർ-ഡി-ലിസും ഉണ്ട്. ഖത്തർ അമീറായ തമീം ബിൻ ഹമദ് അൽതാനിയുടെ ഉടമസ്ഥതയിലുള്ള ഖത്തർ സ്പോർട്സ് ഇൻവെസ്റ്റ്മെന്റ് 2011-ൽ പാരീസ് സെന്റ് ജെർമെയ്ൻ ക്ലബ്ബിനെ വാങ്ങി. ഈ ഏറ്റെടുക്കൽ പിഎസ്ജിയെ ഫ്രാൻസിലെ ഏറ്റവും സമ്പന്നമായ ക്ലബ്ബായും ലോകത്തിലെ ഏറ്റവും പണക്കൊഴുപ്പുള്ള ക്ലബ്ബായും മാറ്റി.
പുറത്തേക്കുള്ള കണ്ണികൾ
വർഗ്ഗം:ഫുട്ബോൾ ക്ലബ്ബുകൾ
യാബ ബാഡോ
ലഘുചിത്രം|Yaba Badoe at the 2015 Zanzibar International Film Festival. ഒരു ഘാന സ്വദേശിയായ എഴുത്തുകാരിയും ഡോക്യുമെന്ററി സിനിമാസംവിധായികയും പത്രപ്രവർത്തകയുമാണ് യാബ ബാഡോ (Yaba Badoe). 1955ലാണ് ഇവർ ജനിച്ചത്.
ജീവിതം
വിദ്യാഭ്യാസം നേടുന്നതിനുവേണ്ടി ബാഡോ വളരെ ചെറുപ്പത്തിൽ തന്നെ ഘാനവിട്ട് ബ്രിട്ടനിലേക്ക് പോയി. കിംഗ്സ് കോളേജ്, കേംബ്രിഡ്ജ് സർവ്വകലാശാലയിൽ നിന്നുമാണ് ബിരുദം നേടിയത്. ബി.ബി.സി. യിൽ പത്രപ്രവർത്തനത്തിൽ പരിശീലനം നേടുന്നതിനു മുമ്പ് ഘാനയിലെ വിദേശകാര്യമന്ത്രാലയത്തിൽ ജോലിചെയ്തിരുന്നു. ഘാന സർവ്വകലാശാലയ്ക്കു കീഴിലുള്ള ഇൻസ്റ്റിറ്റ്യൂട്ട് ഓഫ് ആഫ്രിക്കൻ സ്റ്റഡീസിൽ ഗവേഷകയായിരുന്നു. സ്പെയിൻ, ജമൈക്ക എന്നിവിടങ്ങളിൽ അധ്യാപികയായി ജോലിചെയ്തിരുന്നു. ബ്രിട്ടനിലെ ഒരു പ്രധാന ടിവി ചാനലിലെ ഡോക്യുമെന്ററി സിനിമ സംവിധായികയും നിർമ്മാതാവുമായി പ്രവർത്തിച്ചിരുന്നു. ബാഡോയുടെ പ്രസിദ്ധമായ ‍ഡോക്യുമെന്ററിയാണ് ബ്ലാക്ക് ആന്റ് വൈറ്റ് ഇത് ബ്രിസ്റ്റളിലെ വംശങ്ങളെക്കുറിച്ചും വംശീയമായ യാഥാസ്ഥിതികത്വങ്ങളെക്കുറിച്ചുമുള്ള ഒരന്വേഷണമാണ്.
ഒരു എഴുത്തുകാരി കൂടിയായ ബാഡോയുടെ ആദ്യനോവൽ ട്രൂ മർഡർ ,,2009 ൽ ജൊനാതൻ കേപ്പ് ആണ് ഈ നോവർ പ്രസിദ്ധീകരിച്ചത്.
പുറത്തേക്കുള്ള കണ്ണികൾ
വർഗ്ഗം:1955-ൽ ജനിച്ചവർ വർഗ്ഗം:21-ആം നൂറ്റാണ്ടിലെ അമേരിക്കൻ നോവലിസ്റ്റുകൾ വർഗ്ഗം:ജീവിച്ചിരിക്കുന്ന പ്രമുഖർ
ബിലീവ് വുമൺ
ലഘുചിത്രം| ബ്രെറ്റ് കവനോവിനെ സുപ്രീം കോടതി നാമനിർദേശം ചെയ്തതിനെതിരെ പ്രതിഷേധക്കാർ ബിലീവ് വുമൺ മുദ്രാവാക്യം ഉയർത്തി കാണിക്കുന്നു. #MeToo പ്രസ്ഥാനത്തിൽ നിന്ന് ഉയർന്നുവന്ന ഒരു അമേരിക്കൻ രാഷ്ട്രീയ മുദ്രാവാക്യമാണ് "ബിലീവ് വുമൺ". ബിലീവ് വുമൺ എന്നതിന് മലയാളത്തിൽ "സ്ത്രീകളെ വിശ്വസിക്കൂ" എന്നാണ് അർഥം. ലൈംഗികാതിക്രമമോ ലൈംഗികാതിക്രമമോ സംബന്ധിച്ച സ്ത്രീകളുടെ ആരോപണങ്ങൾ മുഖവിലയ്‌ക്ക് എടുക്കേണ്ടതിന്റെ ആവശ്യകതയെ ഇത് സൂചിപ്പിക്കുന്നു. ജൂഡ് ഡോയൽ, എല്ലെയ്‌ക്ക് വേണ്ടി എഴുതിയത്, ഈ പദത്തിന്റെ അർത്ഥം "സ്ത്രീകളെ പ്രത്യേകിച്ച് വഞ്ചകരോ പ്രതികാര ദാഹികളോ ആണെന്ന് കരുതരുത്, തെറ്റായ ആരോപണങ്ങൾ യഥാർത്ഥമായതിനേക്കാൾ കുറവാണെന്ന് തിരിച്ചറിയുക" എന്നാണ്.
ബ്രെറ്റ് കവനോയ്ക്കെതിരെയുള്ള സുപ്രീം കോടതി നാമനിർദ്ദേശത്തോടുള്ള പ്രതികരണമായി ഈ വാചകം ജനപ്രിയമായി. 2018 സെപ്തംബർ 28 ന്, ഡേറ്റിംഗ് ആപ്പ് ബംബിൾ ന്യൂയോർക്ക് ടൈംസിൽ "ബിലീവ് വുമൺ" എന്ന് പറഞ്ഞുകൊണ്ട് ഒരു മുഴുവൻ പേജ് പരസ്യം നൽകി.
2020 ഏപ്രിലിൽ, "ബിലീവ് വുമൺ" എന്ന മുദ്രാവാക്യവുമായി ബന്ധപ്പെട്ട് 'ജോ ബൈഡൻ ലൈംഗികാതിക്രമ ആരോപണ'ത്തെക്കുറിച്ച് നിരവധി രാഷ്ട്രീയക്കാരും കമന്റേറ്റർമാരും ചർച്ച ചെയ്തു.
വിമർശനങ്ങൾ
മുദ്രാവാക്യം കുറ്റബോധത്തെ പ്രോത്സാഹിപ്പിക്കുന്നതാണെന്ന് വിമർശിക്കപ്പെട്ടു. ദി ഡെയ്‌ലി സിഗ്നലിനു വേണ്ടി എഴുതുന്ന മിഷേൽ മാൽകിൻ ഇത് ഒരു തരം സദ്ഗുണ സിഗ്നലിംഗ് ആണെന്ന് സൂചിപ്പിക്കുന്നു. ദി കട്ടിന് വേണ്ടി എഴുതുന്ന റെബേക്ക ട്രെയ്‌സ്റ്റർ ഈ പദത്തെ "നിർബന്ധിതവും എന്നാൽ വികലവുമാണ്" എന്ന് വിശേഷിപ്പിച്ചു: ഇത് പലപ്പോഴും "എല്ലാ സ്ത്രീകളെയും വിശ്വസിക്കൂ" എന്ന് പുനർനിർമ്മിക്കപ്പെടുന്നു, കൂടാതെ "വളരെ പ്രശ്‌നകരവും" "വിചിത്രമായ അനിവാര്യതയും" ആയി ഉപയോഗിക്കുന്നു, അത് "വളരെ പ്രധാനപ്പെട്ട വാദത്തെ ദുർബലമാക്കിയിരിക്കുന്നു" കൂടുതൽ സംസാരിക്കാൻ അവരെ പ്രോത്സാഹിപ്പിക്കുകയും അവർ സംസാരിക്കുമ്പോൾ കൂടുതൽ ഗൗരവത്തോടെ കേൾക്കുകയും വേണം" അവർ എഴുതി. "സ്ത്രീകളെ വിശ്വസിക്കൂ" എന്നത് #MeToo പ്രസ്ഥാനത്തിന്റെ ഭയാനകമായ മുദ്രാവാക്യം മാത്രമല്ല; അതൊരു കെണി കൂടിയാണ് എന്ന് ദ അറ്റ്ലാന്റിക്കിൽ ഹെലെൻ ലൂയിസ് എഴുതുന്നു. അത് സ്വീകരിച്ച ഫെമിനിസ്റ്റുകൾക്ക് നല്ല ഉദ്ദേശ്യങ്ങളുണ്ടായിരുന്നു, പക്ഷേ അതിന്റെ ആകർഷണീയത അതിന്റെ ദൗർബല്യം മറച്ചുവച്ചുവെന്ന് അവർ പറയുന്നു.
"എല്ലാ സ്ത്രീകളെയും വിശ്വസിക്കൂ" എന്ന അർഥം വരുന്ന "ബിലീവ് ആൾ വുമൺ" എന്നത് ബിലീവ് വുമൺ എന്ന പദപ്രയോഗത്തിന്റെ വിവാദപരമായ ഒരു ബദൽ ശൈലിയാണ്. മോണിക്ക ഹെസ്സെ, വാഷിംഗ്ടൺ പോസ്റ്റിൽ, മുദ്രാവാക്യം എല്ലായ്‌പ്പോഴും "സ്ത്രീകളെ വിശ്വസിക്കൂ" എന്നതാണെന്നും "ബിലീവ് ആൾ വുമൺ" എന്നത് മനഃപൂർവ്വം തെറ്റായി ഉപയോഗിക്കുന്ന കൃത്രിമ പദപ്രയോഗമാണെന്നും വാദിക്കുന്നു.
അവലംബങ്ങൾ
വർഗ്ഗം:വിശ്വാസം വർഗ്ഗം:സ്ത്രീകളെ സംബന്ധിച്ച വിഷയങ്ങൾ വർഗ്ഗം:ഹാഷ് ടാഗുകൾ
മുരുകേഷ് കാക്കൂർ
ഒരു മലയാള നാടക നടനാണ് മുരുകേഷ് കാക്കൂർ ( -17 മേയ് 2016). 2013-ൽ കേരള സംഗീത നാടക അക്കാദമി നടത്തിയ സംസ്ഥാന പ്രഫഷനൽ നാടക മത്സരത്തിൽ മികച്ച നടനായി ഇദ്ദേഹം തിരഞ്ഞെടുക്കപ്പെട്ടു.
ഏഴിലോട്
ഏഴിലോട് കേരളത്തിലെ കണ്ണൂർ ജില്ലയിലെ പയ്യന്നൂർ ബ്ലോക്കിലെ ഒരു ചെറിയ ഗ്രാമം ഏഴിലോട്. ചെറുതാഴം പഞ്ചായത്തിന്റെ കീഴിലാണ് ഇത് വരുന്നത്. വടക്കഞ്ചേരി ഡിവിഷനിൽ പെടുന്നു. ജില്ലാ ആസ്ഥാനമായ കണ്ണൂരിൽ നിന്ന് വടക്കോട്ട് 32 കിലോമീറ്റർ അകലെയാണ് ഇത് സ്ഥിതി ചെയ്യുന്നത്. പയ്യന്നൂരിൽ നിന്ന് 8 കിലോമീറ്റർ. സംസ്ഥാന തലസ്ഥാനമായ തിരുവനന്തപുരത്ത് നിന്ന് 516 കി.മീ
മുരുകേഷ് കാക്കൂർ
ജീവിതരേഖ
കോഴിക്കോട് കാക്കൂർ പിസി പാലത്തെ മണ്ണാറയ്ക്കൽ മാധവൻ വൈദ്യരുടെയും സൗമിനിയുടെയും മകനാണ് മുരുകേഷ്. ഹൈസ്കൂൾ വിദ്യാഭ്യാസ കാലം മുതൽ മുരുകേഷ് അഭിനയിച്ചിരുന്നു. മുരുകേഷിന്റെ ജ്യേഷ്ഠൻ ബിനുകുമാർ നാടകം എഴുതിയിരുന്നു. അദ്ദേഹത്തിന്റെ നാടകത്തിലാണ് മുരുകേഷ് ആദ്യമായി ഒരു ആദ്യമായി മുഴുനീള കഥാപാത്രത്തെ അവതരിപ്പിക്കുന്നത്. മുരുകേഷിന്റെ അനുജൻ ഗിരീഷും നാടകകൃത്തായിരുന്നു. അദ്ദേഹത്തിന്റെ നാടകങ്ങളിലും മുരുകേഷ് അഭിനയിച്ചു. 1986-ൽ മാധവൻ കുന്നത്തറയുടെ അടുക്കലെത്തി. ഇവിടെ കുറേ നാടകങ്ങളിൽ അഭിനയിച്ചു. പിന്നീട് എട്ടു വർഷങ്ങൾക്കുശേഷം കെ.ടി. മുഹമ്മദിന്റെ കോഴിക്കോട് "കലിംഗ" തിയറ്റേഴ്സിൽ പ്രവേശിച്ചു. ഇത് ഭൂമിയാണ്, ദീപസ്തംഭം മഹാശ്ചര്യം തുടങ്ങിയ നാടകങ്ങളിൽ അഭിനയിച്ചു. മൂന്നു വർഷത്തോളം കലിംഗ സമിതിയിൽ അഭിനയിച്ചു. വടകര വരദ നാടകസമിതിൽ എത്തപ്പെട്ടത്. ഇവിടെ തീർഥാടനം, മാണിക്യക്കല്ല്, അമൃതംഗമയ തുടങ്ങി ഇരുപത്തെട്ടോളം നാടകങ്ങളിൽ അഭിനയിച്ചു.
ഏഴിലോട്
പെരുമ്പ (4 KM), പരിയാരം (5 KM), പയ്യന്നൂർ (6 KM), കൊക്കാനിശ്ശേരി (7 KM), മാടായി (8 KM) എന്നിവയാണ് ഏഴിലോട് അടുത്തുള്ള ഗ്രാമങ്ങൾ. ഏഴിലോട് കിഴക്കോട്ട് തളിപ്പറമ്പ് ബ്ലോക്ക്, വടക്ക് നീലേശ്വരം ബ്ലോക്ക്, തെക്ക് കണ്ണൂർ ബ്ലോക്ക്, തെക്ക് എടക്കാട് ബ്ലോക്ക് എന്നിവയാൽ ചുറ്റപ്പെട്ടിരിക്കുന്നു.
പയ്യന്നൂർ, പഴയങ്ങാടി, തളിപ്പറമ്പ് എന്നിവയാണ് എഴിലോടിന് സമീപമുള്ള നഗരങ്ങൾ.
മുരുകേഷ് കാക്കൂർ
ജീവിതരേഖ
മാസ് തിയേറ്റേഴ്‌സ് കോഴിക്കോട്, വടകര വരദ, കോഴിക്കോട് കലിംഗ, സങ്കീർത്തന, കൊച്ചിൻ ആദിത്യ, മണപ്പുറം കാർത്തിക, അങ്കമാലി ഭരത ക്ഷേത്ര തുടങ്ങിയ സമിതികളിൽ പ്രവർത്തിച്ചു.
കായംകുളം കൊച്ചുണ്ണി, ദേവരാഗം, വൃന്ദാവനം തുടങ്ങിയ സീരിയലുകളിലും അദ്ദേഹം അഭിനയിച്ചു. നാടക അഭിനേത്രിയായ സന്ധ്യയെയാണ് മുരുകേഷ് വിവാഹം ചെയ്തിരിക്കുന്നത്.
2016 മേയ് 17-ന് 47-ആം വയസ്സിൽ കരൾ സംബന്ധമായ അസുഖത്തെത്തുടർന്ന് മരിച്ചു.
പുരസ്കാരങ്ങൾ
2013-ൽ കേരള സംഗീത നാടക അക്കാദമി നടത്തിയ സംസ്ഥാന പ്രഫഷനൽ നാടക മത്സരത്തിൽ മികച്ച നടനുള്ള പുരസ്കാരം ലഭിച്ചു.
അവലംബം
വർഗ്ഗം:മലയാളനാടകനടന്മാർ വർഗ്ഗം:മികച്ച നടനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:2016-ൽ മരിച്ചവർ വർഗ്ഗം:മേയ് 17-ന് മരിച്ചവർ
ബ്രീച്ച് കാൻഡി ആശുപത്രി
മുംബൈയിൽ സ്ഥിതി ചെയ്യുന്ന ഒരു സ്വകാര്യആശുപത്രിയാണ് ബ്രീച്ച് കാൻഡി ആശുപത്രി. ഇന്ത്യയിലെ പ്രശസ്തമായ ആശുപത്രികളിലൊന്നായ ഇത് സൗത്ത് മുംബൈയിലെ ബ്രീച്ച് കാൻഡി പ്രദേശത്താണ് സ്ഥിതി ചെയ്യുന്നത്.
അവലംബം
വർഗ്ഗം:Coordinates on Wikidata
അരിയോൺ
ഗ്രീക്ക് പുരാണങ്ങളിൽ, അരിയോൺ (/əˈraɪ.ən/; ദിവ്യമായി വളർത്തിയ അതിശയകരമായ വേഗതയുള്ള, ഒരു കറുത്ത മനുഷ്യ കുതിരയാണ്. തീബ്സിനെതിരായ സെവൻ യുദ്ധത്തിൽ ആർഗോസ് രാജാവായ അഡ്രാസ്റ്റസിന്റെ ജീവൻ അത് രക്ഷിച്ചു.
പോസിഡോൺ, ഡിമീറ്റർ എന്നിവരുടെ സന്തതിയാണ് അരിയോൺ. ഡിമീറ്റർ ദേവി തന്റെ മകൾ പെർസെഫോണിനെ തിരയുമ്പോൾ, പോസിഡോൺ അവളെ പിന്തുടർന്നു. പോസിഡോണിൽ നിന്ന് രക്ഷപ്പെടാൻ, ഡിമീറ്റർ സ്വയം ഒരു പെൺകുതിരയായി മാറുകയും ആർക്കാഡിയയിലെ തെൽപുസയിലെ രാജാവായ ഓൻസിയസിന്റെ പെൺകുതിരകൾക്കിടയിൽ ഒളിക്കുകയും ചെയ്തു. എന്നാൽ പോസിഡോൺ സ്വയം ഒരു വിത്തു കുതിര ആയി മാറുകയും ഡിമീറ്ററുമായി ഇണചേരുകയും ചെയ്തതോടെ, അരിയോൺ സൃഷ്‌ടിക്കപ്പെട്ടു. മറ്റ് വിശദീകരണത്തിൽ ഗയയുടെ (ഭൂമിയുടെ) സന്തതിയായി, അല്ലെങ്കിൽ സെഫിറസിന്റെയും ഹാർപ്പിയുടെയും സന്തതിയായി അരിയോണുണ്ടായിരുന്നു.
എലിസിലേക്കുള്ള തന്റെ പര്യവേഷണ വേളയിലും ആരെസിന്റെ മകൻ സൈക്‌നസുമായുള്ള പോരാട്ടത്തിനിടയിലും അരിയോണിനെ യുദ്ധത്തിലേക്ക് നയിച്ച നായകനായ ഹെറാക്കിൾസിന് അരിയോൺ നൽകപ്പെട്ടു. പിന്നീട് ഹെർക്കിൾസ് ആർഗോസ് രാജാവായ അഡ്രസ്റ്റസിന് അരിയോണിനെ നൽകി. തീബ്സിനെതിരായ സെവൻസിന്റെ വിനാശകരമായ പര്യവേഷണത്തിൽ അഡ്രാസ്റ്റസ് അരിയോണിനെ തന്നോടൊപ്പം കൊണ്ടുപോയി. തീബ്സിലേക്കുള്ള യാത്രാമധ്യേ, അരിയോൺ മത്സരിക്കുകയും ആദ്യത്തെ നെമിയൻ ഗെയിംസിൽ ഒന്നാമതെത്തി. തീബ്സിൽ, യുദ്ധം പരാജയപ്പെട്ടപ്പോൾ, ആരിയോൺ തന്റെ യജമാനനായ അഡ്രാസ്റ്റസിനെ യുദ്ധക്കളത്തിൽ നിന്ന് അകറ്റിനിർത്തി. പര്യവേഷണത്തിലെ മറ്റെല്ലാ നേതാക്കളും കൊല്ലപ്പെട്ടപ്പോൾ, അഡ്രാസ്റ്റസിന്റെ ജീവൻ രക്ഷിച്ചു.
മേരി റിച്ചാർഡ്സൺ
യുണൈറ്റഡ് കിംഗ്ഡത്തിലെ വനിതാ വോട്ടവകാശ പ്രസ്ഥാനത്തിൽ സജീവമായിരുന്ന കനേഡിയൻ സഫ്രാജിസ്റ്റായിരുന്നു മേരി റാലി റിച്ചാർഡ്സൺ (1882/3 - 7 നവംബർ 1961), ഒരു അർസോണിസ്റ്റും ഒരു സോഷ്യലിസ്റ്റ് പാർലമെന്ററി സ്ഥാനാർത്ഥിയുമായ അവർ പിന്നീട് സർ ഓസ്വാൾഡ് മോസ്ലിയുടെ നേതൃത്വത്തിലുള്ള ബ്രിട്ടീഷ് യൂണിയൻ ഓഫ് ഫാസിസ്റ്റ് (BUF) വനിതാ വിഭാഗം മേധാവി സ്ഥാനം രാജിവച്ചു.
ജീവിതം
കാനഡയിലെ ഒന്റാറിയോയിലെ ബെല്ലിവില്ലിലാണ് അവർ വളർന്നത്. 1898 ൽ അവർ പാരീസിലേക്കും ഇറ്റലിയിലേക്കും പോകുകയും ബ്ലൂംസ്ബറിയിൽ താമസിക്കുകയും ചെയ്ത അവർ കറുത്ത വെള്ളിയാഴ്ചയ്ക്ക് സാക്ഷിയായി.
തീവ്രവാദ പ്രവർത്തനങ്ങൾ
ഇരുപതാം നൂറ്റാണ്ടിന്റെ തുടക്കത്തിൽ സ്ത്രീകൾക്ക് തുല്യമായ വോട്ടവകാശം നേടുന്നതിൽ പരാജയപ്പെട്ടതിൽ നിരാശരായ വോട്ടവകാശ പ്രസ്ഥാനം കൂടുതൽ തീവ്രമായ തന്ത്രങ്ങൾ പ്രയോഗിക്കാൻ തുടങ്ങി. പ്രത്യേകിച്ചും, കരിസ്മാറ്റിക് എമ്മലൈൻ പാങ്ക്ഹർസ്റ്റിന്റെ നേതൃത്വത്തിലുള്ള വിമൻസ് സോഷ്യൽ ആന്റ് പൊളിറ്റിക്കൽ യൂണിയൻ (ഡബ്ല്യുഎസ്പിയു), സ്ത്രീകളുടെ വോട്ടവകാശത്തിന്റെ പ്രശ്‌നത്തിലേക്ക് ശ്രദ്ധ ക്ഷണിക്കുന്നതിന് സ്വത്ത് നശിപ്പിക്കുന്നതിനെ പതിവായി അംഗീകരിച്ചു. പാങ്ക്ഹർ‌സ്റ്റിന്റെ അർപ്പണബോധമുള്ള പിന്തുണക്കാരനും ഡബ്ല്യുഎസ്പിയു അംഗവുമായിരുന്നു റിച്ചാർഡ്സൺ. വിമൻസ് പ്രസ്സ് ഷോപ്പിലെ ഹെലൻ ക്രാഗ്സിൽ ചേർന്ന റിച്ചാർഡ്സൺ പുരുഷന്മാരിൽ നിന്നുള്ള അധിക്ഷേപത്തെക്കുറിച്ചും (അശ്ലീല പരാമർശങ്ങൾ) ഉപയോക്താക്കൾ മെറ്റീരിയലുകൾ വലിച്ചുകീറിയതിനെക്കുറിച്ചും പറഞ്ഞു.
1913 ജൂൺ 4 ന് ഡെർബി ഡേയിൽ എമിലി ഡേവിസൺ രാജാവിന്റെ കുതിരയുടെ മുന്നിലേക്ക് ചാടിയപ്പോൾ റിച്ചാർഡ്‌സൺ എപ്‌സം റേസുകളിൽ ഉണ്ടെന്ന് അവകാശപ്പെട്ടു. എമിലി ഡേവിസൺ എപ്സം കോട്ടേജ് ആശുപത്രിയിൽ മരിച്ചു; മേരി റിച്ചാർഡ്‌സണെ രോഷാകുലരായ ജനക്കൂട്ടം ഓടിച്ചിട്ട് മർദിച്ചതായി റിപ്പോർട്ടുണ്ട്. എന്നാൽ ഒരു റെയിൽവേ പോർട്ടർ എപ്സം ഡൗൺസ് സ്റ്റേഷനിൽ അഭയം നൽകി.
അവർ നിരവധി തീവെട്ടിക്കൊള്ളകൾ നടത്തി ഹോം ഓഫീസിന്റെ ജനാലകൾ തകർത്തു. ഒരു റെയിൽവേ സ്റ്റേഷനിൽ ബോംബെറിഞ്ഞു. അവർ ഒമ്പത് തവണ അറസ്റ്റിലായി. മൂന്ന് വർഷത്തിലേറെ തടവ് ശിക്ഷ ലഭിച്ചു. 1913 ലെ ക്യാറ്റ് ആൻഡ് മൗസ് ആക്റ്റ്, പ്രിസണേഴ്‌സ് (തൽക്കാലിക ഡിസ്ചാർജ് ഫോർ ഇൽ ഹെൽത്ത്) ആക്‌ട് 1913 പ്രകാരം സുഖം പ്രാപിക്കുകയും വീണ്ടും അറസ്റ്റു ചെയ്യുകയും ചെയ്തു. എച്ച്എം പ്രിസൺ ഹോളോവേയിൽ ശിക്ഷ അനുഭവിച്ച ആദ്യ രണ്ട് സ്ത്രീകളിൽ ഒരാളായിരുന്നു അവർ.
ഒരു ഫാസിസ്റ്റ് എന്ന നിലയിൽ
1932-ൽ, ഫാസിസമാണ് "ഒരു ഗ്രേറ്റർ ബ്രിട്ടനിലേക്കുള്ള ഏക പാത" എന്ന വിശ്വാസം രൂപപ്പെടുത്തിയ ശേഷം, റിച്ചാർഡ്സൺ സർ ഓസ്വാൾഡ് മോസ്ലിയുടെ നേതൃത്വത്തിലുള്ള ബ്രിട്ടീഷ് യൂണിയൻ ഓഫ് ഫാസിസ്റ്റുകളിൽ (BUF) ചേർന്നു. "സഫ്രഗെറ്റ് പ്രസ്ഥാനത്തിൽ എനിക്കറിയാവുന്ന ധൈര്യം, പ്രവർത്തനം, വിശ്വസ്തത, സേവനത്തിനുള്ള സമ്മാനം, സേവിക്കാനുള്ള കഴിവ് എന്നിവ കണ്ടതിനാലാണ് ബ്ലാക്ക്ഷർട്ടുകളിലേക്ക് എന്നെ ആദ്യം ആകർഷിച്ചത്".റിച്ചാർഡ്‌സൺ BUF റാങ്കുകളിലൂടെ വേഗത്തിൽ ഉയർന്നു, 1934 ആയപ്പോഴേക്കും പാർട്ടിയുടെ വനിതാ വിഭാഗത്തിന്റെ മുഖ്യ സംഘാടകനായി. സ്ത്രീകളോടുള്ള അവരുടെ നയത്തിന്റെ ആത്മാർത്ഥതയിൽ മനംമടുത്ത് രണ്ട് വർഷത്തിനുള്ളിൽ അവൾ പോയി
ഗ്രന്ഥസൂചിക
വർഗ്ഗം:1889-ൽ ജനിച്ചവർ വർഗ്ഗം:1961-ൽ മരിച്ചവർ
ഓജോ ബോർഡ്
അക്ഷരങ്ങളും അക്കങ്ങളും യെസ്(yes), നോ(no), ഹലോ(hello) (ചില ബോർഡുകളിൽ മാത്രം), ഗുഡ് ബൈ (good bye) എന്നീ വാക്കുകളും ചില ചിത്രപ്പണികളും ചിഹ്നങ്ങളും വരച്ചു ചേർത്ത ഒരു ബോർഡ്‌ ആണ് ഓജോ ബോർഡ് അഥവാ സംസാരിക്കുന്ന ബോർഡ്‌ അഥവാ ആത്മാവ് ബോർഡ്. ആത്മാവുമായുള്ള സംവേദനം സൂചിപ്പിക്കാൻ ഉപയോഗിക്കുന്ന മരത്തിലോ പ്ലാസ്റ്റിക്കിലോ ഉണ്ടാക്കിയ ഒരു നാണയവും ഇതിനോടൊപ്പം ഉപയോഗിക്കുന്നു. ആത്മാവിനോട് സംവദിക്കുന്ന സമയം ഓജോ ചെയ്യാൻ തയ്യാറെടുക്കുന്നവർ നേരത്തെ പറഞ്ഞ നാണയത്തിൽ വിരൽ വയ്ക്കുകയും ആത്മാവ് പറയുന്ന വാക്കുകൾക്ക് അനുസരിച്ച് അത് വിരലോട് കൂടി ചലിക്കുകയും ചെയ്യുന്നു.
അമാനുഷികതയിലും അസാധാരണയിലും ബന്ധപെട്ട്കിടക്കുന്ന ഓജോ ബോർഡിനെ ശാസ്തസമൂഹം ശാസ്ത്രീയത്യ്ക്ക് നേരെ വിപരീതം എന്ന് അർഥമുള്ള ശാസ്ത്രാഭാസം എന്നാണ് വിളിക്കുന്നത്. ഓജോ ബോർഡിൽ നാണയത്തിന് മുകളിൽ കൈ വിരൽ ചലിക്കുന്നതിനെ അതിൽ വിശ്വസിക്കുന്നവർ ആത്മാവുമായി ബന്ധപെടുത്തുമ്പോൾ ശാസ്ത്രസമൂഹം അതിനെ ഇഡിയോ മോട്ടോർ റെസ്പോൻസ്‌ എന്നാണ് വിളിക്കുന്നത്. ഇഡിയോ മോട്ടോർ റെസ്പോൻസ്‌ പ്രകാരം ഉപബോധമനസാണ് നമ്മളറിയാതെ ഓജോ ചെയ്യുന്ന സമയത്ത് വിരലുകൾ ചലിപ്പിക്കുന്നത്.
സംസാരിക്കുന്ന ഏതു ബോർഡിനെയും സൂചിപ്പിക്കാനുള്ള ഒരു ട്രേഡ്മാർക്കായി "ഓജോ" എന്ന പദം ഇന്ന് ഉപയോഗിക്കപ്പെടുന്നു.
ശാസ്ത്രീയാന്വേഷണം
ഓജോ പ്രതിഭാസം വെറും ഐഡിയോമോട്ടോർ പ്രതികരണം (ideomotor response) മാത്രമാണെന്നതാണ് ശാസ്ത്രസമൂഹത്തിന്റെ നിഗമനം.
ഓജോ ബോർഡ് ഉപയോഗിക്കുന്നവരെ "ഓപ്പറേറ്റർമാർ" എന്നാണ് വിളിക്കുന്നത്. ഓപ്പറേറ്റർമാർ ഓജോ ബോർഡിൽ നാണയം നീക്കി വാക്കുകളുണ്ടാക്കുന്നത് സ്വമേധയാ അല്ലെന്ന് നിയന്ത്രിത പരീക്ഷണങ്ങളിൽ തെളിയിക്കപ്പെട്ടിട്ടുണ്ട്. എന്നാൽ ഈ സമയത്ത് ഓപ്പറേറ്റർമാർ രൂപപ്പെടുത്തുന്ന വാക്കുകളും വാക്യങ്ങളുമെല്ലാം അപ്പപ്പോൾ അവരുടെ മനസ്സിലുള്ള കാര്യങ്ങൾ മാത്രമാണെന്നതും പുതിയ കാര്യങ്ങളൊന്നുമല്ലെന്നതും ശ്രദ്ധേയമാണ്.
ഈ വാദങ്ങൾക്കെല്ലാം മറ്റൊരുദാഹരണമായുള്ളത് നാഷണൽ ജ്യോഗ്രഫിക്കിന്റെ ബ്രെയിൻ ഗെയിംസ് ഷോയിലെ ഒരു എപ്പിസോഡിൽ ഓജോ ബോർഡ് ഓപ്പറേറ്റർമാരുടെയെല്ലാം കണ്ണ് കെട്ടിയാൽ ഓജോ ബോർഡിൽ നാണയം നീക്കി വാക്കുകളോ വാക്യങ്ങളോ ഒന്നും രൂപപ്പെടുത്താനാവില്ല എന്ന് വ്യക്തമായതാണ്.
പുറത്തേയ്ക്കുള്ള കണ്ണികൾ
വർഗ്ഗം:ആത്മീയത
ഗുരുവായൂർ ഗ്രീൻ ഹാബിറ്റാറ്റ് സൊസൈറ്റി
തൃശൂർ ജില്ലയിലെ പാവറട്ടി ആസ്ഥാനമായി പ്രവർത്തിക്കുന്ന ഒരു സർക്കാരിതര ജൈവവൈവിധ്യസംരക്ഷണ സംഘടനയാണ് ഗ്രീൻ ഹാബിറ്റാറ്റ് എന്ന ചുരുക്കപ്പേരിൽ അറിയപ്പെടുന്ന ഗുരുവായൂർ ഗ്രീൻ ഹാബിറ്റാറ്റ് സൊസൈറ്റി കടലാമ സംരക്ഷണ പ്രവർത്തനങ്ങളിൽ വളരെ സജീവമായ കൂട്ടായ്മകൂടിയാണ് ഗ്രീൻ ഹാബിറ്റാറ്റ്.
കേരള സംസ്ഥാന ജൈവ വൈവിദ്ധ്യ ബോർഡിന്റെ 2019-20 വർഷത്തെ ജൈവവൈവിധ്യ മേഖലയിലെ മികച്ച സന്നദ്ധ സംഘടനക്കുള്ള ജൈവവൈവിധ്യ പുരസ്കാരം ഈ സംഘടനയ്ക്ക് ലഭിച്ചിട്ടുണ്ട്.
ചരിത്രം
1999ൽ ശാസ്ത്ര അധ്യാപകരുടെ സ്വതന്ത്ര സംഘടനയായ " ഹാബിറ്റാറ്റ് - സയൻസ് ടീച്ചിങ് കമ്യൂണിറ്റി "യുടെ ഭാഗമായാണ് സംഘടന നിലവിൽ വന്നത്. 2011 ൽ അധ്യാപകരല്ലാത്ത ജൈവവൈവിധ്യ സംരക്ഷണ പ്രവർത്തനങ്ങളിൽ താൽപ്പര്യമുള്ളവരുമായി ചേർന്ന് ഗുരുവയൂർ ഗ്രീൻ ഹാബിറ്റാറ്റ് സൊസൈറ്റി എന്ന പേരിൽ പാവറട്ടി ആസ്ഥാനമായി സ്വതന്ത്ര സംഘടനയായി മാറുകയായിരുന്നു.
അവലംബം
വർഗ്ഗം:പരിസ്ഥിതിസംരക്ഷണ സംഘടനകൾ
ഡയബറ്റിക് റെറ്റിനോപ്പതി
പ്രമേഹം മൂലം കണ്ണിലെ റെറ്റിനയ്ക്ക് കേടുപാടുകൾ സംഭവിച്ച് ക്രമേണ സ്ഥായിയായ കാഴ്ച വൈകല്യങ്ങളിലേക്ക് നയിക്കുന്ന ഒരു മെഡിക്കൽ അവസ്ഥയാണ് ഡയബറ്റിക് റെറ്റിനോപ്പതി. വികസിത രാജ്യങ്ങളിലെ അന്ധതയുടെ കാരണങ്ങളിൽ ഇത് ഒരു പ്രധാന അസുഖമാണ്.
10 വർഷമോ അതിൽ കൂടുതലോ പ്രമേഹമുള്ളവരിൽ 80 ശതമാനം വരെ ആളുകളെ ഡയബെറ്റിക് റെറ്റിനോപ്പതി ബാധിക്കുന്നു. ശരിയായ ചികിത്സയും കണ്ണുകളുടെ നിരീക്ഷണവും വഴി കുറഞ്ഞത് 90% പുതിയ കേസുകളും കുറയ്ക്കാൻ കഴിയും. ഒരു വ്യക്തിക്ക് എത്രത്തോളം പ്രമേഹം ഉണ്ടോ അത്രത്തോളം ഡയബറ്റിക് റെറ്റിനോപ്പതി ഉണ്ടാകാനുള്ള സാധ്യത കൂടുതലാണ്. അമേരിക്കൻ ഐക്യനാടുകളിൽ ഓരോ വർഷവും അന്ധരാകുന്നവരിൽ 12% നും അന്ധതയുടെ കാരണം ഡയബറ്റിക് റെറ്റിനോപ്പതിയാണ്. 2006-07 കാലയളവിൽ ഒഴിവാക്കാനാവുന്ന അന്ധതയുടെ കാരണങ്ങൾ കണ്ടുപിടിക്കുന്നതിന് വേണ്ടി ഇന്ത്യയിൽ നടത്തിയ സർവ്വേയിൽ, ഇന്ത്യയിലെ ആകെ അന്ധതയുടെ 0.1% ഡയബറ്റിക് ററ്റിനോപ്പതി മൂലമാണെന്ന് കണ്ടെത്തിയിട്ടുണ്ട്.
അടയാളങ്ങളും ലക്ഷണങ്ങളും
ലഘുചിത്രം|സാധാരണ കാഴ്ച ലഘുചിത്രം|ഡയബറ്റിക് റെറ്റിനോപ്പതി കാഴ്ച. ലഘുചിത്രം|ഡയബറ്റിക് റെറ്റിനോപ്പതി ഫ്ലൂറസെൻ ആൻജിയോഗ്രാഫി ചിത്രം ഡയബെറ്റിക് റെറ്റിനോപ്പതിക്ക് തുടക്കത്തിൽ പലപ്പോഴും തിരിച്ചറിയാനുള്ള അടയാളങ്ങൾ ഒന്നും തന്നെ ഉണ്ടാകണമെന്നില്ല. ദ്രുതഗതിയിൽ കാഴ്ച നഷ്ടപ്പെടാൻ കാരണമാകുന്ന മാക്കുലാർ എഡിമയിൽ പോലും കുറച്ച് സമയത്തേക്ക് മുന്നറിയിപ്പ് അടയാളങ്ങൾ ഉണ്ടാകണമെന്നില്ല. എന്നിരുന്നാലും, പൊതുവേ, മാക്യുലർ എഡിമയുള്ള ഒരാൾക്ക് കാഴ്ച മങ്ങാൻ സാധ്യതയുണ്ട്. ഇത് മൂലം വായിക്കുകയോ വാഹനം ഓടിക്കുകയോ ചെയ്യുന്നത് ബുദ്ധിമുട്ടാണ്. ചില സന്ദർഭങ്ങളിൽ, പകൽ സമയത്ത് കാഴ്ച മെച്ചപ്പെടുകയോ മോശമാവുകയോ ചെയ്യും.
നോൺ-പ്രൊലിഫറേറ്റീവ് ഡയബറ്റിക് റെറ്റിനോപ്പതി (എൻ‌പി‌ഡി‌ആർ) എന്ന് വിളിക്കുന്ന ആദ്യ ഘട്ടത്തിൽ രോഗലക്ഷണങ്ങളൊന്നും കാണാറില്ല. ചിലപ്പോൾ പൂർണ്ണമായ കാഴ്ച ശക്തി (6/6) ഉണ്ടായിരിക്കുകയും ചെയ്യും. എൻ‌പി‌ഡി‌ആർ കണ്ടെത്താനുള്ള മാർ‌ഗ്ഗം ഒഫ്താൽമോസ്കോപ്പി അല്ലെങ്കിൽ ഫണ്ടസ് ഫോട്ടോഗ്രാഫി ആണ്. ഫണ്ടസ് ഫോട്ടോഗ്രഫിയിൽ മൈക്രോഅനൂറിസം (ധമനിയുടെ ചുമരുകളിൽ രക്തം നിറച്ച മൈക്രോസ്കോപ്പിക് കാഴ്ച) കാണാനാകും. കാഴ്ച കുറയുകയാണെങ്കിൽ, ഫ്ലൂറസെൻ ആൻജിയോഗ്രാഫിക്ക് റെറ്റിന രക്തക്കുഴലുകളിലെ ഇടുങ്ങിയ അവസ്ഥയോ തടസ്സങ്ങളോ (രക്തയോട്ടത്തിന്റെ അഭാവം അല്ലെങ്കിൽ റെറ്റിന ഇസ്കെമിയ) വ്യക്തമായി കാണിക്കാൻ കഴിയും.
മാക്യുലാർ എഡീമയിൽ, രക്തക്കുഴലുകളിൽ നിന്നും രക്തം മാക്യുലാർ മേഖലയിലേക്ക് ഒഴുകുന്നു. നോൺ-പ്രൊലിഫറേറ്റീവ് ഡയബറ്റിക് റെറ്റിനോപ്പതി (എൻ‌പി‌ഡി‌ആർ) യുടെ ഏത് സ്റ്റേജിലും ഇത് സംഭവിക്കാം. കാഴ്ച മങ്ങുന്നതും, ഇരുണ്ടതോ വികൃതമായതോ ആയ കാഴ്ചകളോ ആണ് ഇതിന്റെ ലക്ഷണങ്ങൾ. പ്രമേഹ രോഗികളിൽ പത്ത് ശതമാനം പേർക്ക് മാക്യുലർ എഡിമയുമായി ബന്ധപ്പെട്ട കാഴ്ച നഷ്ടപ്പെടൽ ഉണ്ടാവാം. ഒപ്റ്റിക്കൽ കോഹെറൻസ് ടോമോഗ്രാഫിക്ക് മാക്യുലർ എഡിമയിൽ നിന്നുള്ള ദ്രാവകം അടിഞ്ഞുകൂടി റെറ്റിന കട്ടിയാകുന്ന മേഖലകൾ കാണിക്കാൻ കഴിയും.
രണ്ടാമത്തെ ഘട്ടമായ പ്രൊലിഫറേറ്റീവ് ഡയബറ്റിക് റെറ്റിനോപ്പതിയുടെ (പിഡിആർ) ഭാഗമായി കണ്ണിന്റെ പുറകിൽ അസാധാരണമായ പുതിയ രക്തക്കുഴലുകൾ (നിയോവാസ്കുലറൈസേഷൻ) രൂപം കൊള്ളുന്നു; ഈ പുതിയ രക്തക്കുഴലുകൾ ദുർബലമായത് കാരണം ഇവ പൊട്ടി രക്തസ്രാവവും (വിട്രിയസ് ഹെമറേജ്) അതുമൂലം കാഴ്ച മങ്ങുകയും ചെയ്യും. ഈ രക്തസ്രാവം ആദ്യമായി സംഭവിക്കുമ്പോൾ, അത് വളരെ കഠിനമായിരിക്കില്ല. മിക്ക കേസുകളിലും, ഇത് കുറച്ച് രക്ത തുള്ളികൾ പോലെയോ അല്ലെങ്കിൽ ഒരു വ്യക്തിയുടെ ദൃശ്യമണ്ഡലത്തിൽ പൊങ്ങിക്കിടക്കുന്ന പാടുകൾ പോലെയോ ആണ് തോന്നാറുള്ളത്. ഏതാനും മണിക്കൂറുകൾക്ക് ശേഷം ഈ പാടുകൾ പലപ്പോഴും ഇല്ലാതാകും.
ഈ പാടുകൾ ഏതാനും ദിവസങ്ങൾ അല്ലെങ്കിൽ ആഴ്ചകൾക്കുള്ളിൽ വീണ്ടും വന്ന് രക്തം കൂടുതൽ ചോർന്നൊലിക്കുന്നു. ഇത് കാഴ്ചയ്ക്ക് മങ്ങലുണ്ടാക്കും. അങ്ങേയറ്റത്തെ അവസ്ഥയിൽ, ഒരു വ്യക്തിക്ക് ആ കണ്ണിലെ കാഴ്ച ഇരുട്ടിൽ നിന്ന് വെളിച്ചം കാണാൻ പറ്റുന്ന രീതിയിൽ മാത്രമേ ഉണ്ടാവൂ. കണ്ണിന്റെ ഉള്ളിൽ നിന്ന് രക്തം പൂർണ്ണമായും പോകാൻ കുറച്ച് ദിവസങ്ങൾ മുതൽ മാസങ്ങൾ അല്ലെങ്കിൽ വർഷങ്ങൾ വരെ എടുത്തേക്കാം, ചില സന്ദർഭങ്ങളിൽ രക്തം ഒരിക്കലും പോകണമെന്നുമില്ല. ഇത്തരത്തിലുള്ള വലിയ രക്തസ്രാവങ്ങൾ ഒന്നിലധികം തവണ സംഭവിക്കാറുണ്ട്. പലപ്പോഴും ഉറക്കത്തിൽ പോലും ഇത് സംഭവിക്കാം.
ഫണ്ടസ്കോപ്പിക് പരിശോധനയിൽ, കോട്ടൺ വൂൾ സ്പോട്ടുകൾ, തീജ്വാല പോലെയുള്ള രക്തസ്രാവം (ക്ലോസ്ട്രിഡിയം നോവിയുടെ ആൽഫ-ടോക്സിൻ മൂലവും സമാനമായ അവസ്ഥ സംഭവിക്കുന്നു), ഡോട്ട്-ബ്ലോട്ട് ഹെമറേജുകൾ എന്നിവ കാണാം.
അപകടസാധ്യത ഘടകങ്ങൾ
ടൈപ്പ് I, ടൈപ്പ് II വ്യത്യാസമില്ലാതെ പ്രമേഹമുള്ള എല്ലാ ആളുകൾക്കും അപകടസാധ്യതയുണ്ട്. ഒരു വ്യക്തിക്ക് പ്രമേഹം നിയന്ത്രണത്തിലല്ലാതെ എത്ര നാളായോ അതിനനുസരിച്ച് ഡയബെറ്റിക് ററ്റിനോപ്പതി ഉണ്ടാകാനുള്ള സാധ്യതയും കൂടും. പ്രമേഹ രോഗബാധിതരായ അമേരിക്കക്കാരിൽ 40 മുതൽ 45 ശതമാനം വരെ ആളുകളിൽ റെറ്റിനോപ്പതിയുടെ ചില ഘട്ടങ്ങളുണ്ട്. 20 വർഷത്തെ പ്രമേഹത്തിനുശേഷം, ടൈപ്പ് I പ്രമേഹമുള്ള മിക്കവാറും എല്ലാ രോഗികൾക്കും, ടൈപ്പ് II പ്രമേഹമുള്ള 60% രോഗികൾക്കും ഒരു പരിധിവരെ റെറ്റിനോപ്പതി ഉണ്ട്; ഗവേഷണത്തിന്റെ ഉപയോഗത്തെ പരിമിതപ്പെടുത്തിക്കൊണ്ട് നാല് വർഷം മുമ്പുള്ള ഡാറ്റ ഉപയോഗിച്ച് 2002 ൽ ആണ് ഈ സ്ഥിതിവിവരക്കണക്കുകൾ പ്രസിദ്ധീകരിച്ചത്. ആധുനിക ഫാസ്റ്റ്-ആക്ടിംഗ് ഇൻസുലിൻ, ഹോം ഗ്ലൂക്കോസ് പരിശോധന എന്നിവയ്ക്ക് മുമ്പ് 1970 കളുടെ അവസാനത്തിൽ തന്നെ ഈ രോഗികൾ പ്രമേഹ രോഗബാധിതരായിരുന്നു എന്ന് വേണം കരുതാൻ.
പ്രമേഹ റെറ്റിനോപ്പതിയുടെ കൂടിയതും കുറഞ്ഞതുമായ സാധ്യതകൾ, ആളുകൾക്കിടയിലെ ഗ്ലൈസെമിക് പരിധിയുമായി ബന്ധപ്പെട്ടിരിക്കുന്നുവെന്ന് വ്യക്തമാക്കുന്ന പഠനങ്ങളുണ്ട്.
ഗർഭിണികളായ സ്ത്രീകൾക്ക് പ്രമേഹ റെറ്റിനോപ്പതി ഒരു പ്രശ്നമാകാം. പ്രമേഹം ഉള്ള എല്ലാ ഗർഭിണികൾക്കും ഓരോ മൂന്നു മാസം കൂടുമ്പോഴും നേത്ര പരിശോധന വേണമെന്ന് എൻഐഎച്ച് ശുപാർശ ചെയ്യുന്നു.
അധിക ക്രോമസോം 21 മെറ്റീരിയലുകളുള്ള ഡൌൺ സിൻഡ്രോം ഉള്ള ആളുകൾക്ക് ഒരിക്കലും ഡയബെറ്റിക് റെറ്റിനോപ്പതി ഉണ്ടാവുന്നില്ല. കൊളാജൻ XVIII ൽ നിന്ന് ഉരുത്തിരിഞ്ഞ ആൻജിയോജനിക് പ്രോട്ടീനായ എൻ‌ഡോസ്റ്റാറ്റിൻ ഉയർന്ന അളവിലുള്ളതാണ് ഈ പരിരക്ഷയ്ക്ക് കാരണം. കൊളാജൻ XVIII ജീൻ ക്രോമസോം 21 ലാണ് സ്ഥിതി ചെയ്യുന്നത്.
രോഗകാരി
രക്തത്തിലെ ഗ്ലൂക്കോസ് സ്ഥിരമായി സജീവമാക്കുന്ന പ്രോട്ടീൻ കൈനാസ് സി, മൈറ്റോജെൻ-ആക്റ്റിവേറ്റഡ് പ്രോട്ടീൻ കൈനാസ് (എം‌എ‌പി‌കെ) എന്നിവ കാരണമാണ് പെരിസൈറ്റ് മരണം സംഭവിക്കുന്നതെന്ന് ഒരു പരീക്ഷണ പഠനം സൂചിപ്പിക്കുന്നു, ഇത് ഒരു കൂട്ടം ഇന്റർമീഡിയറ്റുകൾ വഴി, പ്ലേറ്റ്‌ലെറ്റ്-ഡൈവേഡ് ഗ്രോത്ത് ഫാക്ടർ റിസപ്റ്ററുകളിലൂടെ, സെല്ലുലാർ അതിജീവനം സിഗ്നലിംഗ്, വ്യാപനം, വളർച്ച എന്നിവയെ പിന്തുണയ്ക്കുന്ന സിഗ്നലിംഗിനെ തടയുന്നു. ഈ സിഗ്നലിംഗ് പിൻവലിക്കൽ ഈ പരീക്ഷണാത്മക മോഡലിലെ സെല്ലുകളുടെ മരണത്തിലേക്ക് (അപ്പോപ്റ്റോസിസ്) നയിക്കുന്നു.
കൂടാതെ, പ്രമേഹരോഗികളിൽ അമിതമായ സോർബിറ്റോൾ റെറ്റിന ടിഷ്യുവിൽ നിക്ഷേപിക്കപ്പെടുന്നു, ഇത് ഡയബെറ്റിക് റെറ്റിനോപ്പതി ഉണ്ടാക്കുന്നതിൽ ഒരു പങ്കു വഹിക്കുതായും പഠനങ്ങളുണ്ട്.
രക്തത്തിലെ പഞ്ചസാരയുടെ അളവ് കണ്ണിലുള്ളതുപോലെയുള്ള ചെറിയ രക്തക്കുഴലുകളെയാണ് ആദ്യം ബാധിക്കുന്നത്. ഗ്ലൂക്കോസിന്റെ കൂടിയ അളവ് റെറ്റിനയിലെ ചെറിയ രക്തക്കുഴലുകളെ നശിപ്പിക്കുന്നു. പ്രാരംഭ ഘട്ടത്തിൽ, നോൺ‌പ്രോലിഫറേറ്റീവ് ഡയബറ്റിക് റെറ്റിനോപ്പതി (എൻ‌പി‌ഡി‌ആർ) എന്ന് വിളിക്കപ്പെടുന്ന തുടക്കത്തിലെ ററ്റിനോപ്പതി മിക്ക ആളുകളും ശ്രദ്ദിക്കണമെന്നില്ല. കാഴ്ച പഴയപടിയാക്കാവുന്നതും കേന്ദ്ര കാഴ്ചയെ ബാധിക്കാത്തതുമായ തുടക്കത്തിലെ ഉള്ള ററ്റിനോപ്പതി സിംപ്ലക്സ് റെറ്റിനോപ്പതി അല്ലെങ്കിൽ പശ്ചാത്തല റെറ്റിനോപ്പതി എന്നും അറിയപ്പെടുന്നു.
ചില ആളുകളി മാക്കുലാർ എഡിമ എന്ന അവസ്ഥ ഉണ്ടാകുന്നു. കേടായ രക്തക്കുഴലുകളിൽ നിന്ന് ദ്രാവകവും ലിപിഡുകളും നല്ല വെളിച്ചത്തിലെ കൃത്യതയാർന്ന കാഴ്ചയ്ക്ക് സഹായിക്കുന്ന റെറ്റിനയിലെ ഭാഗമായ മാക്യുലയിലേക്ക് ഒഴുകുമ്പോൾ ഇത് സംഭവിക്കുന്നു. ദ്രാവകം മൂലം മാക്യുല വീർക്കുകയും കാഴ്ച മങ്ങുകയും ചെയ്യുന്നു.
പ്രോലിഫറേറ്റീവ് ഡയബറ്റിക് റെറ്റിനോപ്പതി
രോഗം പുരോഗമിക്കുമ്പോൾ, കഠിനമായ നോൺ‌പ്രോലിഫറേറ്റീവ് ഡയബറ്റിക് റെറ്റിനോപ്പതിയിൽ നിന്നും രക്തക്കുഴലുകൾ വ്യാപിക്കുന്ന/വളരുന്ന ഒരു നൂതന അല്ലെങ്കിൽ പ്രൊലിഫറേറ്റീവ് ഡയബെറ്റിക് ററ്റിനോപ്പതി (പി‌ഡി‌ആർ) ഘട്ടത്തിലേക്ക് പ്രവേശിക്കുന്നു. റെറ്റിനയിലെ ഓക്സിജന്റെ അഭാവം റെറ്റിനയിലും കണ്ണിന്റെ ഉള്ളിൽ നിറയുന്ന വ്യക്തമായ ജെൽ പോലുള്ള വിട്രിയസ് ഹ്യൂമറിലും ദുർബലമായ പുതിയ രക്തക്കുഴലുകൾ വളരുന്നതിനു കാരണമാകുന്നു. സമയബന്ധിതമായ ചികിത്സ നൽകിയില്ലെങ്കിൽ ഈ പുതിയ രക്തക്കുഴലുകളിൽ നിന്നും രക്തസ്രാവമുണ്ടായി കാഴ്ച മങ്ങുന്നതിനും റെറ്റിന നശിക്കുന്നതിനും കാരണമാകും. ഫൈബ്രോവാസ്കുലർ വ്യാപനം ട്രാക്ഷണൽ റെറ്റിന ഡിറ്റാച്ച്മെന്റിനും കാരണമാകും. അതേപോലെ പുതിയ രക്തക്കുഴലുകൾ കണ്ണിന്റെ മുൻ‌ അറയുടെ കോണിലേക്ക് വളരുകയും നിയോവാസ്കുലർ ഗ്ലോക്കോമയ്ക്ക് കാരണമാവുകയും ചെയ്യും.
നോൺപ്രോലിഫറേറ്റീവ് ഡയബറ്റിക് റെറ്റിനോപ്പതി കോട്ടൺ വൂൾ പാടുകൾ, അല്ലെങ്കിൽ മൈക്രോവാസ്കുലർ തകരാറുകൾ അല്ലെങ്കിൽ ഉപരിതല റെറ്റിന രക്തസ്രാവം എന്നിവയായി കാണപ്പെടുന്നു. അതേപോലെ അഡ്വാൻസ്ഡ് പ്രൊലിഫറേറ്റീവ് ഡയബറ്റിക് റെറ്റിനോപ്പതി (പിഡിആർ) വളരെക്കാലം രോഗലക്ഷണങ്ങളൊന്നുമില്ലാതെയും തുടരാം, അതിനാൽ പ്രമേഹമുള്ളവർ പതിവ് പരിശോധനകളിലൂടെ ററ്റിന സൂക്ഷ്മമായി നിരീക്ഷിക്കണം.
രോഗനിർണയം
താഴെ പറയുന്ന നേത്ര പരിശോധനകളിലൂടെ ഡയബെറ്റിക് ററ്റിനോപ്പതി കണ്ടെത്താവുന്നതാണ്:
നേത്ര സംരക്ഷണ വിദഗ്ദ്ധർ രോഗത്തിന്റെ, ആദ്യകാല ലക്ഷണങ്ങൾക്കായി ഇനിപ്പറയുന്നവ ശ്രദ്ദിക്കും:
മാക്കുലാർ എഡിമ സംശയിക്കുന്നുവെങ്കിൽ, എഫ്എഫ്‌എയും ചിലപ്പോൾ ഒസിടിയും നടത്തേണ്ടതായി വരും.